Видео: Дунёдаги энг қисқа 80 сониялик рейс\n20:25 / 05.10.2017\nGreat Big Story канали Loganair авиакомпанияси томонидан Шотландиянинг Westray ва Papa Westray ороллари ўртасида амалга оширилган дунёдаги энг қисқа - 80 сониялик авиарейс ҳақида сюжет тасвирга олди. Икки орол ўртасидаги масофа - атиги 2,7 километр.\nLoganair авиакомпанияси 50 йилдан бери мазкур йўналиш бўйлаб ҳаракатланади. Бортдаги саккиз ўриндан бирининг бир томонлама нархи 17 фунт стерлингни ташкил қилади. Ерга қўниш вақтида йўловчиларга ҳаво кемаси капитанининг имзоси туширилган сертификат берилади.\nОркней оролларида одам кам бўлгани боис улар ўртасида кўприк қуришга ҳожат йўқ. Шундай экан, у ерда яшовчиларда икки йўл қолади: катерда ёки самолётда ҳаракатланиш.\nСюжет қаҳрамони, Кейт исмли мусиқа ўқитувчиси дарс бериш учун архипелагнинг турли оролларига боришини айтади. Унинг сўзларига кўра, Loganair йўналишлари автобусда ҳаракатланишга ўхшайди.\nОркней ороллари Шотландиянинг шимолида жойлашган. Архипелагдаги 70дан зиёд оролдан 20 тасида одамлар яшайди. Масалан, Papa Westray'да 100 га яқин киши истиқомат қилади.\nэнг қисқа рейс\nИнтернетда “гол” деб ҳайқирувчи мушук видеоси жойлаштирилди\n11:13 / 01.07.2018\nСуд мажлисларини аудио ва видеода қайд этишдан мақсад нима?\n10:41 / 14.06.2018


Гелрем® – medu.uz – Дорилар ҳақида маълумотлар ўзбек тилида\nHome Йўриқномалар Гелрем®\nПрепаратнинг савдо номи: Гелрем®\nТаъсир этувчи моддалар (ХПН): майдаланган қалампир мунчоқ ғунчалари, тоғдастарбош гуллари, тоғдастарбош гуллари қуруқ экстракти, майдаланган аччиқ эрмон ўти, аччиқ эрмон ўти қуруқ экстракти, кальций стеарати ёки магний стеарати.\nмайдаланган қалампирмунчоқ ғунчалари, тоғдастарбош гуллари, тоғдастарбош гуллари қуруқ экстракти, майдаланган аччиқ эрмон ўти, аччиқ эрмон ўти қуруқ экстракти, кальций стеарати ёки магний стеарати.\nТаърифи: оч-жигаррангдан тўқ жигарранггача бўлган ўзига ҳос қалампирмунчоқ ҳидли, қуруқ экстрактлар ва майдаланган ўсимликлар аралашмаси билан тўлдирилган, тўқ сариқ рангли, “0” ўлчамли, қаттиқ желатинли капсулалар.\nАТХ коди: Р02\nДоривор ўсимликларнинг қуруқ экстракти ва кукунидан ташкил топган препарат заҳарлилиги кам бўлган модда бўлиб, кучли ифодаланган гижжаларга қарши ва ўт ҳайдовчи таъсирга эга. Гижжаларга қарши таъсиридан ташқари, меъда-ичак йўлларининг функционал ҳолатини яхшилайди.\nГижжа инвазияларида, ҳамда уларнинг юқиши ҳавфида, шунингдек меъда-ичак йўлларининг бузилган фаолиятини меъёрлаштириш учун қўлланади. Уни гепатит, энтероколит ва гипоацид гастритда ҳам қўллаш мумкин.\nКатталар ва 12 ёшдан ошган болаларга – аскаридаларда, острицаларда 1-2 капсуладан кунига 2-3 марта, овқатдан 30 минут олдин қўлланади.\nГастрит ва колитларда 1-2 капсуладан кунига 2-3 марта, овқатдан 30 минут олдин қўлланади.\nДаволаш курси 1-2 ҳафта. Зарурати бўлса, даволаётган шифокор назорати остида 0.4 г ли 2 капсулани ҳафтада бир марта, 2-3 ой давомида қўллаш тавсия этилади.\nҲомиладорлик ва лактация даври, эрта болалик ёши ва препаратнинг компонентларига юқори сезувчанлик.\nПрепаратни болалар ололмайдиган жойда сақлансин ва яроқлилик муддати ўтгач ишлатилмаин.\nКапсулалар 0,4 г дан контур уяли ўрамда.


21 май 2022, Тошкент вақти: 08:07\nВладимир Путин Кремлдаги маросимда. 23 май, 2019.\nАҚШ Президент Жо Байден душанба куни Украинанинг Буча шаҳрида содир этилган оммавий қирғин учун Россия президенти Владимир Путинни жавобгарликка тортишга чақирди, бироқ Reuters агентлигининг ёзишича, бу унчалик ҳам осон эмас.\nФУҚАРО ОБЪЕКТЛАРИНИНГ НИШОНГА ОЛИНИШИ УРУШ ЖИНОЯТИМИ?\nҲаагадаги Халқаро жиноий суд уруш жиноятларига Иккинчи жаҳон урушидан кейинги Женева конвенциясининг "жиддий бузилиши" деб таъриф беради. Конвенцияда уруш вақтида амал қилиниши керак бўлган инсонпарварлик қонунлари белгилаб қўйилган.\nБуча мэрининг ўринбосари якшанба куни 50 нафар аҳоли рус қўшинлари томонидан судсиз қотиллик қурбони бўлганини айтди.\nСетон Холл университети ҳуқуқ факультетининг халқаро жиноий ҳуқуқ ва миллий хавфсизлик бўйича олими Жонатан Хафетснинг айтишича, Бучада даъво қилинган, тинч аҳолининг қатл этилиши "аниқ уруш жинояти" ҳисобланади.\nРоссия Мудофаа вазирлиги Украинадаги "махсус ҳарбий операция"да тинч аҳоли нишонга олинганини рад этди ва Бучадаги жасадлар акс этган кадрлар ва фотосуратлар Украина ҳукуматининг "яна бир провокацияси" эканини иддао қилди.\nТЕРГОВЧИЛАР ДАЛИЛЛАРНИ ҚАНДАЙ ТЎПЛАЙДИ?\nНью-Йоркдаги “Очиқ жамият адолат ташаббуси” инсон ҳуқуқларини ҳимоя қилиш ташкилоти ижрочи директори Жеймс Голдстоннинг айтишича, Бучадан олинган суратлар ва хабарлар Украинадаги терговчиларга ваҳшийликлардан омон қолганларни кузатиб бориш имконини беради.\nУкраина кучлари рус аскарларини қўлга олди, бу ҳам далилга эга бўлишнинг яна бир йўли.\nБироқ баъзи экспертларнинг таъкидлашича, прокурорлар гувоҳлар қўрқитилиши ёки гапиришни истамаслиги туфайли далилларни топишда қийналиши мумкин.\nУруш жинояти бўйича жавобгарликка тортиш учун терговчилар даъволарни асослаши ва судланувчининг айби ҳеч бир шубҳасиз исботланиши керак, дейди экспертлар.\nПрокурор Путин ёки бошқа давлат раҳбари тўғридан-тўғри ноқонуний ҳужумга буйруқ бериб, ҳарбий жиноят содир этгани ёки жиноят содир этилаётганини била туриб, унинг олдини олмагани ҳақида далиллар келтириши мумкин.\nМутахассисларнинг таъкидлашича, Бучадаги ҳаракатларга Россия ҳукуматининг юқори доиралари томонидан буйруқ берилганми ёки йўқлигини айтишга ҳали эрта, бироқ Украинанинг бошқа жойларида ҳам шунга ўхшаш ваҳшийликлар содир этилса, бу юқори амалдорларнинг сиёсатига ёки кўрсатмаларига ишора қилиши мумкин.\nСИРТДАН СУД БЎЛИШИ МУМКИНМИ?\nХалқаро жиноий суд бош прокурори Карим Хон 28 февраль куни босқиндан кейин уруш жиноятлари бўйича тергов очилганини маълум қилган эди. Украина ва Россия ХЖС аъзоси бўлмаса-да, Украина аввалроқ Россиянинг Қримни аннексия қилишини ўз ичига олган терговни маъқуллаган.\nАгар прокурорлар уруш жиноятлари содир этилганига ишонтира оладиган "асосли далиллар" кўрсата олса, ХЖС ҳибсга олишга ордер беради.\nБироқ на Россия ва на Украина ХЖС аъзоси эмас, Москва трибунални тан олмайди ва ҳамкорликдан деярли воз кечиши аниқ.\nReuters мақоласида келтиришича, ҳар қандай суд судланувчи ҳибсга олинмагунча кечиктирилади, чунки ХЖС кимнидир "сиртдан" судлай олмайди.\n"Оммавий айблов айбланувчини қоралайди ва босимни келтириб чиқариши мумкин, бу эса вақт ўтиши билан ҳибсга олишга сабаб бўлиши мумкин".\nХЖС дан ташқари, 1990 йилларнинг бошларидаги Болқон уруши ва 1994 йилдаги Руанда геноциди пайтида содир этилган ҳарбий жиноятларни текшириш учун тузилган судлар каби алоҳида трибунал суд тузилиши мумкин.\nТЕРГОВ ҚАНЧА ВАҚТ ОЛИШИ МУМКИН?\nҲуқуқий экспертларнинг таъкидлашича, уруш жиноятлари бўйича айбловлар уч ойдан олти ойгача бўлган вақт ичида эълон қилиниши мумкин, аммо ишни кўриб чиқишга йиллар кетиши эҳтимолдан ҳоли эмас.\nСобиқ Югославия бўйича Халқаро жиноий трибунал ўзининг биринчи айблов хулосаси бўйича ҳукм чиқаришига икки йил керак бўлган. Трибунал ўша пайтдаги Югославия президенти Слободан Милошевичга 1999 йилда айблов эълон қилган ва 2001 йилда уни ҳибсга олган. Унинг суди 2002 йилда бошланган ва 2006 йил, у Гаагада вафот этгунига қадар давом этган эди.


"Навбаҳор": Эртага “Сўғдиёна” билан ўйнаймиз » Скачать музыку бесплатно новинки музыки 2016-2017\n"Навбаҳор": Эртага “Сўғдиёна” билан ўйнаймиз\nКомментариев: 0 Просмотров: 209 Дата: 30-01-2016, 03:52 Жамоамизнинг Тошкентда ташкил этилган дастлабки ўқув-машғулот йиғини эртага якунланади. Йиғин сўнггида аввал хабар бериб ўтганимиздек, Жиззахнинг “Сўғдиёна” жамоаси билан навбатдаги назорат учрашуви ўтказилади. Жиззахликларга қарши ўйиндан кейин жамоа аъзоларига қисқа муддатлик таътил эълон қилинади. Тайёргарликнинг навбатдаги босқичи ҳам пойтахтда давом эттирилади. Жамоамиз аъзолари 2 февралда яна Тошкентда йиғилиб, мавсумга ҳозирликни давом эттиришади. Ўтган вақт давомида жамоамиз таркибида ўзгариш рўй бермаганлигини айтиб ўтиш жоиз. “Сўғдиёна”га қарши учрашувдан кейин эса таркибда саралаш ишларини олиб бориш кўзда тутилган. Яъни “Навбаҳор” кўригида бўлган айрим футболчиларга жавоб берилиши мумкин. - деб хабар бермоқда Stadion.uz нашри.


Ҳар бир инсон ватанга муҳаббат туйғуси билан яшайди (+видео)\nЎзбекистон Республикаси Мудофаа вазирлиги Марказий ҳарбий клиник госпитали минтақамизда ўз ўрнига эга тиббий муассаса ҳисобланади. Бир юз эллик йиллик тиббий тажриба орттирилган ушбу госпиталда бугунги кунда ўз касбининг фидойи ҳарбий шифокорлари, ҳамширалари беморлар дардига малҳам бўлмоқда.\n14 январь – Ватан ҳимоячилари куни муносабати билан Марказий ҳарбий клиник госпитали фаолиятини ёритишни мақсад қилдик. Бунинг боиси шуки, 2018 йил 28 июлда Ўзбекистон Республикаси Президенти, Қуролли Кучлар Олий Бош қўмондони Шавкат Мирзиёев ушбу госпиталга ташриф буюриб, бу ерда янги жарроҳлик биносини қуриш масаласини қўйди ва бир қатор топшириқлар берган эди.\nЎзбекистон Республикаси Мудофаа вазирлиги Марказий ҳарбий клиник госпитали бошлиғининг ўринбосари, тиббий хизмат полковниги Улуғбек РАСУЛОВ билан ЎзА мухбирининг видеосуҳбати Президентимиз топшириғига биноан госпиталь ҳудудида янги жарроҳлик биноси қурилиши жараёни, тиббий муассаса фаолияти ва ҳалқаро ҳамкорликлар хусусида бўлди.\n– Аввало, Марказий ҳарбий клиник госпитали ҳақида тўхталиб ўтсам, – деди У. Расулов. – Госпиталь 600 ўринга мўлжаланган бўлиб, унда 25 та даволаш профилактика бўлими мавжуд. Бундан ташқари, қўшимча бўлимлар фаолияти ҳам йўлга қўйилган. 25 та бўлимнинг 11 таси жарроҳлик йўналишидадир. Уларда барча турдаги жарроҳлик амалиёти бажарилади.\nГоспиталда асосан хизматдаги ҳарбийлар ва уларнинг оила аъзолари бепул даволанади. Шунингдек, Қуролли Кучларда хизмат қилиб, кейин нафақага чиққан собиқ ҳарбийлар ва уларнинг оила аъзолари бу хизматдан фойдаланади. 2020 йилдан аҳолига пуллик хизмат кўрсатишни бошладик.\nГоспиталимиз 150 йиллик тарихга эга. У 1869 йилда барпо этилган. Тиббий муассасамиз жуда шонли йўлни босиб ўтган десам, муболаға бўлмайди. Госпиталь Марказий Осиёдаги биринчи тиббий шифохона бўлган. Бу ерда ишлаган кўпгина олимлар дунёга танилган. Мисол учун, машҳур жарроҳ Пётр Боровский. Унинг мамлакатимиз тиббиёти ва госпиталимиз фаолиятида алоҳида ўрни бор. Маълумот учун айтишни истардимки, П.Боровскийнинг портрети бугунги кунда Лондондаги буюк олимлар галереясидан жой олган. Бу инсон умрининг охиригача шу госпиталда фаолият олиб борган.\nБизнинг госпиталимиз Биринчи ва Иккинчи жаҳон уруши даврида кўплаб ярадорларни даволаган. Айни дамда бу ерда даволаш ва илмий-тадқиқот ишлари ҳам олиб борилади.\n– 2018 йил июль ойида Ўзбекситон Республикаси Президенти, Қуролли Кучлар Олий Бош қўмондони Шавкат Мирзиёев госпиталга ташриф буюрган эди. Унда Президент жарроҳлик масаласини ўртага қўйиб, бир қатор топшириқлар берганини сиз ўзингиз шахсан иштирокчи сифатида яхши биласиз. Айтингчи, айни дамда мазкур жарроҳлик биносини қуриш ишлари қайси босқичга келган?\n– Давлатимиз раҳбари госпиталимиз биноларига қараб, уларнинг анча эскириб қолганига эътибор бердилар. Бу госпиталь республикада етакчи шифохоналардан бири бўлиши керак. Бунинг учун янги жарроҳлик мажмуини қурамиз. Бу фақат ҳарбийлар ва уларнинг оила аъзолари учунгина эмас, балки Ўзбекистон халқи учун бўлиши керак. Нимага деганда, ҳозир жуда кўп беморларимиз Ҳиндистон, Исроил, Германияга даволанишга кетяпти. Бу ерда шундай шароит яратайликки, замонавий тиббий ускуналар билан таъминлайликки, мамлакатимиз аҳолиси четга бормасин, шу ерга чет элдагидан кам бўлмаган давони оладиган бўлсин, деган вазифани қўйдилар.\n<iframe width="650" height="420" src="https://www.youtube.com/embed/8tk30myMkNc" title="YouTube video player" frameborder="0" allow="accelerometer; autoplay; clipboard-write; encrypted-media; gyroscope; picture-in-picture" allowfullscreen></iframe>\nШундан кейин бир ҳафта ҳам ўтмасдан, қурилиш ишлари бошлаб юборилди. Эътибор берган бўлсангиз, саккиз қаватли муҳташам бино барпо этилди. Бу бинода ҳозир 13 та жарроҳлик йўналишидаги бўлимлар бўлади. Кардиохирургия ва рентгенэндоваскуляр хирургия бўлимлари госпиталимиз учун янги йўналишдаги фаолият олиб борувчи бўлимлар ва 16 та жарроҳлик зали, яна бир нечта қўшимча бўлимлар ташкил этилади. Нафақат бу бино қурилишига, балки бўлимларни тиббий асбоб-анжомлар билан таъминлаш ишларига жуда катта эътибор берилди. Ҳозирги кунда хорижда ишлаб чиқарилган энг замонавий асбоб-анжомларни сотиб оляпмиз ва уларни ўрнатяпмиз. Жорий йилнинг март-май ойларида янги жарроҳлик мажмуининг очилиши мўлжалланмоқда.\n– Марказий ҳарбий клиник госпиталида янги жарроҳлик биноси қурилиши доирасида дунёдаги энг нуфузли тиббий жиҳозлар ишлаб чиқарувчи фирмалар шартномалар тузиш ҳамда ривожланган мамлакатларнинг ҳарбий госпиталлари билан ҳамкорлик алоқаларини ўрнатиш бўйича ҳам вазифалар белгиланган. Бугунги кунда айни масалалар бўйича қандай ишлар амалга оширилмоқда?\n– Албатта, янги жарроҳлик биноси қурилиши кетаётган бир пайтда ривожланган мамлакатларнинг ҳарбий госпиталлари иши билан танишиш, улар билан ҳамкорлик алоқаларини ўрнатиш бўйича ҳаракатлар йўлга қўйилди. Жумладан, Германия, Ҳиндистон ва Россия мамлакатлари ҳарбий госпиталлари билан алоқа ўрнатилиб, улар билан тажриба алмашиш, маҳорат дарслари ўтиш бўйича келишувлар имзоланди.\nКўпгина чет эл клиникаларида бўлиб, уларнинг ишини ўрганишга муваффақ бўлдик. У ерда фаолият юритаётган етук шифокорлар билан шахсан танишдик. Хусусан, Франциянинг Париж ҳарбий госпитали, Корея Республикасининг бир нечта шифохоналари, Ҳиндистон Марказий армия госпитали, Германиянинг Марказий ҳарбий госпиталида бўлиб, улар билан ҳамкорлик тўғрисида шартномалар имзолашга эришдик.\nЯнги жарроҳлик мажмуи очилгач, ушбу давлатлардан етук мутахассислар келиб, бир ой, уч ой ва олти ойгача биз билан бирга ҳамкорликда даволаш ишларида қатнашади. Шу аснода бизнинг ёш ҳарбий шифокорларимиз хорижлик шифокорлардан иш ўрганади. Ўйлайманки, бу ўзининг самарасини беради. Бу нафақат ҳарбийларимиз, балки юртимиз фуқароларининг саломатлигини тиклашда катта ёрдам бўлади.\n– Президентимизнинг 2021 йил 26 августдаги “Ўзбекистон Республикаси давлат мустақиллигининг ўттиз йиллиги муносабати билан ҳарбий хизматчилар ва ҳуқуқни муҳофаза қилиш органлари ходимларидан бир гуруҳини мукофотлаш тўғрисида”ги фармони билан ҳарбийлар қаторида мазкур тизимда меҳнат қилаётган ҳарбий шифокорлар юксак мукофотлар билан тақдирланди. Улар орасида сиз ҳам борсиз. Айтингчи, бундай ишонч ва эътироф сиз ва ҳамкасбларингиз учун қандай мақсадларни забт этишга йўл очади? Умуман, бугунги кунда ҳарбийларга давлатимиз томонидан қаратилаётган эътибор ҳақида тўхталиб ўтсангиз.\n– Дарҳақиқат, давлатимиз, халқимиз бизнинг армиямизга жуда катта ишонч билан қарайди. Шу сабабли, ҳарбийлар учун барча шарт-шароит яратилмоқда. Ҳарбийларни уй-жой билан таъминлаш, хизмат жойларда шароитни яхшилаш ва сифатли тиббий ёрдам кўрсатишга катта эътибор қаратилмоқда. Бунда нафақат ҳарбийларга, балки уларнинг оила аъзолари, фарзандларининг олий ўқув юртларига киришига кенг имтиёзлар берилган. Бу, албатта, ҳарбийларга кўрсатилаётган катта эътибор ва ғамхўрликнинг амалдаги ифодасидир.\nҲукуматимиз томонидан кўрсатилаётган бундай эътиборни биз чин дилдан ҳис қиламиз. Шунга мос равишда хизмат қилишга ҳаракат қиламиз.\nХабарингиз бор, коронавирус пандемияси бутун дунёда тарқагандан кейин бу касаллик билан қандай курашиш, қандай қилиб уни даволаш ва унинг тарқалиши олдини олиш керак, деган масалалар жуда долзарб бўлди. Шунда Президентимиз ҳарбий шифокорларга ишонч билдириб, уларни ҳам жалб қилиш ва бу жараёнга қатнашиш кераклиги бўйича вазифа қўйдилар. Биринчи кундан касалликнинг тарқалиши олдини олиш бўйича бизнинг микробиолог ва вирусологлар, дизенфекторларимиз бутун шаҳарларда, қишлоқларда ишлар олиб борди. Бундан ташқари, “Ўзэкспомарказ”да саралаш ва тақсимлаш шифохонаси очилди. Бунда Мудофаа, Ички ишлар вазирликлари ва Давлат хавфсизлик хизмати шифокорлари жамоаси фаолият кўрсатди.\nУшбу саралаш ва тақсимлаш шифохонасида коронавирус пандемиясига қарши кураш ва уни даволашда ҳарбий шифокорларимиз ҳам фаол қатнашди. Биз соғлиқни сақлаш тизимидаги шифокор ва ҳамширалар билан биргаликда ишладик. 2020 йилда Мудофаа вазирлиги “Ўзэкспомарказ” шифохонаси беш ой давомида фаолият олиб борган бўлса, унда 18 мингга яқин фуқаро даволанди. 2021 йил тўрт ой давомида 15 мингга яқин фуқаро даволаниб, уйларига қайтди.\nБизнинг бу хизматимизни ҳукуматимиз, давлатимиз раҳбари Шавкат Миромонович Мирзиёев юқори баҳоладилар. 2020 йилда Марказий ҳарбий клиник госпиталимиз бошлиғи Худойқул Раҳимқулов “Ўзбекистон Республикасида хизмат кўрсатган соғлиқни сақлаш ходими” фахрий унвонига сазовор бўлди. Яна уч нафар шифокоримиз медаллар билан тақдирланди. Юқоридаги фармонга мувофиқ мукофотланганларнинг орасида Мудофаа вазирлигининг беш нафар ҳарбий шифокори “II даражали “Саломатлик” ордени билан тақдирланди. Албатта, бу биз, ҳарбий шифокорлар учун катта масъулият. Билдирилаётган бундай ишонч бизни янада ўз устимизда кўпроқ ишлаш масъулиятини юклайди. Ҳарбийларимиз, халқимиз саломатлиги йўлида тинмай меҳнат қилишга ундайди.\n– Суҳбатимиз якунида 14 январь – Ватан ҳимоячилари куни муносабати билан ҳарбий хизматчилар ва халқимизга тилакларингизни билдирсангиз.\n– Ҳар бир инсон Ватанга муҳаббат туйғуси билан яшайди. Бу жуда юксак туйғу, деб ўйлайман. Ватан ҳимоячилари фақат ҳарбийлар эмас, балки бутун мамлакатнинг равнақи учун меҳнат қилаётган ҳар бир фуқаро ҳамдир. Шу фурсатдан фойдаланиб, Қуролли Кучлар хизматчиларини, халқимизни ушбу байрам билан муборакбод этаман. Илоҳим, юртимизда тинчлик ва осудалик барқарор бўлсин.\nЎзА мухбири Насиба ЗИЁДУЛЛАЕВА\nсуҳбатлашди, Ёқуб МЕЛИБОЕВ (видео).


ЎЗБЕКНИНГ ЗУЛФИЯСИГА ЭҲТИPОМ КЎPСАТИЛДИ - AmuNews.uz - энг сўнгги янгиликлар\nҲар йили баҳорнинг илк куни – 1 март мамлакатимизда ажиб оҳангларга тўла тадбирлар билан кутиб олинади. Гўё шу кундан яшнаш ва яшариш фасли – гўзал баҳорга монанд туйғулар уйғонади дилларда. Албатта, бу туйғулар Ўзбекнинг асл фарзанди, бахт ва мангу баҳор, ёшлик куйчиси Зулфияхоним номи, шарафи билан боғлиқ. Мамлакатимизнинг барча ўқув муассасаларида, ижодий жамоаларда, овул ва маҳаллаларда давралар кенгдан олиниб, шеърият кечалари, мушоиралар бири-бирига уланиб кетади. Атлас-у адрасларга бурканган зебо қизлар, ҳатто жажжи қизалоқларнинг “Зулфияхоним издошиман” деб шеър ўқишларини кўрсангиз, қалбингизда ҳаваслар уйғонади. Беихтиёр бу шеърият давраларига қўшилиб, жаранг сочаётган назмий оҳанглардан баҳра оласиз.\n“Зулфия – баҳор куйчиси” деб номланган адабий-мусиқий тадбирни катта иштиёқ билан тайёрлаган 75-сонли умумтаълим мактабининг ўзбек тили ва адабиёт фани ўқитувчилари Гуласал Маткаримова ҳамда Шаҳло Айтбоевалардан нафақат мактаб жамоаси, балки ўқувчиларнинг ота-оналари ҳам миннатдор бўлишди.\nАввало шуни алоҳида қайд этиш керакки, тадбирда Зулфия ижоди, ҳаёти ва фаолиятига доир кўргазма ташкил этилди. Шоиранинг китоблари, шоира асарлари асосида тайёрланган адабий-бадиий саҳна асарлари ҳақида ҳикоя қилувчи кўргазма иштирокчиларда катта таассурот қолдирди.\nТадбирни мактаб директорининг маънавий-маърифий ишлар бўйича ўринбосари Асқар Матмуродов очди ҳамда Зулфияхонимнинг машаққатли, лекин шарафли ҳаёт йўли ҳақида ўқувчиларга сўзлаб берди. Мактабнинг 7-синф ўқувчи-қизлари ижросидаги “Баҳор вальси” рақси билан бошланган тадбирда 11-синф ўқувчилари Шоҳида Ҳайитбоева ва Лайло Ўрозимбетовалар Нодирабегим ҳамда Зулфияхоним сиймоларида намоён бўлишиб, ўзбекнинг икки буюк шоираси ижодидан намуналар ўқидилар.\nШундан сўнг, 8-синф ўқувчилари Зулфияхонимнинг суронларга тўла ҳаёт ва ижод йўли ҳақида, шоиранинг матонати, жасорати ҳамда буюк муҳаббати, садоқати хусусида сўзладилар. Тадбир давомида 5-синф ўқувчилари томонидан Зулфияхонимнинг фарзандлари Ҳулкар ва Омонга, набираси Улуғбекка бағишлаб ёзган шеърлари ифодали ўқиб берилгани барчага манзур бўлди. Бундан ташқари, улар Зулфиянинг туркум шеърларини мароқ билан ифодали ўқиб бердилар. Айниқса, мазмунида меҳрибон она, садоқатли аёл сиймолари мужассам бўлган “Менинг меҳрибон онагинам”, “Бизнинг оналар” шеърларини тадбир иштирокчилари мароқ билан тингладилар.\nТадбирда Зулфияхоним ҳақида Ойбек, Ғафур Ғулом, Абдулла Қаҳҳор, Миртемир каби замондошлари томонидан билдирилган фикрлар ва уларнинг самимий эҳтиром туйғуларига тўла сўзларини келтиришиб, Зулфияхоним ижоди дунёнинг кўплаб мамлакатларида севиб ўқилиши ҳақида ифихор билан сўзладилар. Мактабнинг 7-синф ўқувчилари эса Ғ.Ғуломнинг “Зулфиябегимга”, Э.Воҳидовнинг “Вафо” поэмаси, Ҳамид Ғуломнинг “Илтижо” шеърларидан парчалар ўқиб беришди.\nТадбир давомида 11-синф ўқувчиси Хурсандой Жалғашбоева Зулфия ҳаёти ва ижодига оид викторина ўйинларини ташкил этиб, Зулфияхоним асарларининг билимдонларини баҳсга чорлади.\nГўзал мушоира, билимдонлик баҳслари, куй ва қўшиқлар, дилрабо рақслар жўрлигида ўтказилган тадбир Зулфияхоним даҳосига самимий эҳтиром тарзида таассуротларга бой бўлди.\nБАҲОP КЕЛДИ СИЗНИ СЎPОҚЛАБ


Эртага Ўзбекистонда 20 даражагача совуқ бўлиши кутилмоқда - XABAR.INFO\nГидрометеорология хизмати маркази эртага, 7 январь куни қандай об-ҳаво кутилаётганини маълум қилди.\nТошкент шаҳри. Ҳаво ўзгариб туради, ёғингарчилик кутилмайди. Кечаси ва эрталаб туман тушиши мумкин. Шамол шарқдан 3-8 м/с тезликда эсади. Ҳарорат кечаси 7-9 даража, кундузи 3-5 даража совуқ бўлади.\nҚорақалпоғистон Республикаси ва Хоразм вилояти. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 12-17 даража совуқ, кундузи 3 даража совуқ — 2 даража илиқ; Устюртда кечаси 15-20 даража, кундузи 2-7 даража совуқ бўлади.https://moevideo.biz/native?id=mv-content-roll-3867&slot=content&api=2.0&ref=aniq.uz\nБухоро ва Навоий вилоятлари. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 7-12 даража, Навоий вилоятининг шимолида 15-20 даража, кундузи 2-7 даража совуқ бўлади.\nТошкент, Сирдарё, Жиззах ва Самарқанд вилоятлари. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 7-12 даража, кундузи 2-7 даража совуқ бўлади.\nҚашқадарё ва Сурхондарё вилоятлари. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 5-10 даража, кундузи 2-7 даража совуқ бўлади.\nАндижон, Наманган ва Фарғона вилоятлари. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 5-10 м/с тезликда эсади. Ҳарорат кечаси 7-12 даража, кундузи 2-7 даража совуқ бўлади.\nЎзбекистонда ғайриоддий табиат ҳодисаси кузатилмоқда


Марсда олинган суратда камалакни пайқаб қолишди. Бу аслида нима? - Daryo\n15:44, 07.04.2021 15656\nМарсда олинган суратда камалакни пайқаб қолишди. Бу аслида нима?\nИжтимоий тармоқлар фойдаланувчилари Perseverance марсоходи томонидан олинган суратларнинг бирида камалакни ёдга солувчи ноодатий табиат ҳодисасини пайқаб қолди, деб ёзади Hi-Tech.Mail.ru.\nНашрнинг ёзишича, Марснинг атмосфераси ва тузилишининг ўзига хослиги сабаб у ерда камалак бўлиши мумкин эмас. Шу сабабли ушбу ҳолат булутларда қотиб қолган муз кристалларининг аксланиши натижасида юзага келган бўлиши мумкин. Яна буни қор юзага келтирган бўлиши ҳам мумкин — йилнинг бу вақтида қор сайёранинг айрим ҳудудларида сақланиб қолган.\nForbes журналисти мазкур ҳолатга ойдинлик киритиш мақсадида NASA ходимларига мурожаат қилган. Космик агентлик муҳандиси Дейв Лаверининг айтишича, бу камалак бўлиши мумкин эмас, балки шунчаки линзаларнинг ўзига хослиги сабаб юзага келган объективнинг нотўғри кўрсатиши ҳисобланади. Бу каби ҳолатни смартфон камераси объективига қуёш нурлари тўғридан-тўғри тушганда ҳам кузатиш мумкин.\nЭълон қилинган суратда Ingenuity мини-вертолётини пайқаш мумкин, ҳозирда у 11 апрель куни амалга ошириладиган биринчи парвозига тайёрланмоқда. Келажакда ундан сайёрани тадқиқ этишда марсоходга ёрдамчи сифатида фойдаланилади.\nЭслатиб ўтамиз, 2020 йилнинг 31 июнь санасида NASA бортига Perseverance номли янги аппарат ўрнатилган Atlas V ракета-ташувчисини Канаверал саҳросидан учирган эди. 2021 йил 9 февралга ўтар кечаси Perseverance тадқиқот аппарати Марсга муваффақиятли қўнишни амалга оширди. Қўниш, тахминан, етти дақиқа давом этган. Бу вақт мобайнида барча операциялар автоматик режимда амалга оширилган.\nМавзуга доир: Perseverance марсоходи биринчи марта Марс юзасида «сайр қилди»\n01:54, 06.05.2021 5657\n23:58 Бугун 9698\n23:54 Бугун 8168\n23:42 Бугун 4170\n22:28, 04.05.2021 84211\n22:26, 03.05.2021 80676\n23:58, 04.05.2021 63424\n17:59 Бугун 62417


Савол: Ҳоиза Қуръон тиловат қилса бўладими?\nЖавоб: Ҳоизага бир оят бўлсин ёки ундан оз бўлсин тиловат мақсадида Қуръон ўқиши ҳаромдир.\nوَمِنْهَا حُرْمَةُ قِرَاءَةِ الْقُرْآنِ لَا تَقْرَأُ الْحَائِضُ وَالنُّفَسَاءُ وَالْجُنُبُ شَيْئًا مِنْ الْقُرْآنِ\nНопок кишиларга қилиши мумкин бўлмаган ишлар жумласидан: Қуръонни қироат қилиш ҳаромлиги.\nҲоиза, нифос кўраётган аёл, жунуб кишилар Қуръондан бирор нарсани ўқимайдилар.\nСавол: Ҳоиза ва унинг ҳукмидагилар тиловатни қасд қилмасдан Қуръон оятларини ўқиса бўладими?\nЖавоб: Бундай кишилар қироатни ният қилмасдан, масалан шукр қилиш учун оятларни ўқисалар жоиз.\nوَالْآيَةَ وَمَا دُونَهَا سَوَاءٌ فِي التَّحْرِيمِ عَلَى الْأَصَحِّ إلَّا أَنْ لَا يُقْصَدَ بِمَا دُونَ الْآيَةِ الْقِرَاءَةُ مِثْلُ أَنْ يَقُولَ الْحَمْدُ لِلَّهِ يُرِيدُ الشُّكْرَ أَوْ بِسْمِ اللَّهِ عِنْدَ الْأَكْلِ أَوْ غَيْرِهِ فَإِنَّهُ لَا بَأْسَ بِهِ\nАсаҳ қовлда ҳоиза, нифос кўрган аёл, жунублар қироат қилишлари ҳаромлигида бир оят ва ундан озроғи ҳам баробардир. Лекин бир оятдан озроғини тиловатни қасд қилмасдан ўқиса, масалан шукр қилмоқчи бўлиб “Алҳамду лиллаҳ”, деса ёки таомланиш ва бошқа ишлардан аввал “Бисмиллаҳ”, деса зарари йўқдир. (Фатавои Ҳиндия)\nСавол: Баъзилар сўзлашув мобайнида қисқа оятларни қўшиб гапириш одатларига айланиб қолган. Ҳоиза ҳам одатдагидек сўзлашув мобайнида қисқа оятларни ўқиб юборса гуноҳкор бўладими?\nЖавоб: Ҳоиза одатдагидек сўзлашув мобайнида қисқа оятларни ўқиб юборса гуноҳкор бўлмайди.\nوَلَا تَحْرُمُ قِرَاءَةُ آيَةٍ قَصِيرَةٍ تَجْرِي عَلَى اللِّسَانِ عِنْدَ الْكَلَامِ\nСўзлашув чоғида тилга ўрнашиб қолган қисқа оятларни қироат қилиш билан гуноҳкор бўлмайдилар. (Фатавои Ҳиндия)\nСАВОЛ: Ҳоиза Қуръонни ушлаши мумкинми?\nЖАВОБ: Ҳайз, нифос, жунуб ҳолатда ғилофсиз Қуръонни ушлаш мумкин эмас.\nوَمِنْهَا حُرْمَةُ مَسِّ الْمُصْحَفِ لَا يَجُوزُ لَهُمَا وَلِلْجُنُبِ وَالْمُحْدِثِ مَسُّ الْمُصْحَفِ إلَّا بِغِلَافٍ مُتَجَافٍ عَنْهُ كَالْخَرِيطَةِ وَالْجِلْدِ الْغَيْرِ الْمُشَرَّزِ لَا بِمَا هُوَ مُتَّصِلٌ بِهِ ، هُوَ الصَّحِيحُ\nНопок кишиларга қилиши мумкин бўлмаган ишлар жумласидан: Мусҳафни ушлаш. Ҳайз ва нифос кўрган аёлларга, жунуб ва бетаҳоратларга Мусҳафни ушлаш жоиз бўлмайди. Лекин ундан ажрайдиган ғилоф, қўшиб тикилмаган тери, халтача каби нарсалар билан ушласа жоиздир. Қуръон билан бирга қилинган нарсалар билан ушлаш жоиз эмас. Шу қовл саҳиҳдир. (Фатавои Ҳиндия)\nСАВОЛ: Ҳоиза ва шу кабилар Қуръонга қарасалар бўладими?\nЖАВОБ: Ҳайз ҳолатида Қуръоннинг ичига қараш жоиздир.\nوَلَا يُكْرَهُ لِلْجُنُبِ وَالْحَائِضِ وَالنُّفَسَاءِ النَّظَرُ فِي الْمُصْحَفِ\nЖунуб, ҳоиза, нифос кўрган аёлга Қуръонга қараш макруҳ бўлмайди. (Фатавои Ҳиндия)\nСАВОЛ: Ҳоиза Таврот, Инжил, Забур ўқиса бўладими?\nЖАВОБ: Ҳоиза ва жунубга Таврот, Инжил, Забур ўқиш макруҳ саналади.\nوَيُكْرَهُ لِلْحَائِضِ وَالْجُنُبِ قِرَاءَةُ التَّوْرَاةِ وَالْإِنْجِيلِ وَالزَّبُورِ\nҲоиза ва жунубга Таврот, Инжил, Забур ўқиш макруҳ саналади. (Фатавои Ҳиндия)\nСАВОЛ: Болаларга Қуръондан таълим берувчи аёл ҳайз кўриб қолса қандай йўл тутади?\nЖАВОБ: Болаларга Қуръонни сўзма-сўз ўқитади. Иккита сўзни бир қилиб ўқитмайди. Ҳижжалаб ўқитса ҳам жоиздир.\nوَإِذَا حَاضَتْ الْمُعَلِّمَةُ فَيَنْبَغِي لَهَا أَنْ تُعَلِّمَ الصِّبْيَانَ كَلِمَةً كَلِمَةً وَتَقْطَعُ بَيْنَ الْكَلِمَتَيْنِ وَلَا يُكْرَهُ لَهَا التَّهَجِّي بِالْقُرْآنِ\nҚуръондан таълим берувчи муаллима аёл ҳайз кўриб қолса, болаларга Қуръонни сўзма-сўз, сўзларни ажратиб таълим бериши лозим бўлади. Ҳижжалаб ўқитиш макруҳ эмас. (Фатавои Ҳиндия)\nЛекин сўзма-сўз ўқиш фақатгина муаллималарга хос бўлиб, улардан бошқалар бундай қилишлари жоиз эмасдир. (Апке масаил унка ҳал)\nСАВОЛ: Қуръон ёдлаётган қизлар ҳайз кўриб қолсалар нима қиладилар?\nЖАВОБ: Ҳоизаларга Қуръонни овоз чиқариб тиловат қилиш жоиз эмас. Овоз чиқармай ёддан ёки ушламай қараб ўқисалар жоиз. Овоз чиқармай ўқиш тиловат ҳисобланмайди. (Апке масаил унка ҳал)\nСАВОЛ: Ҳоизалар қўлқоп билан Қуръонни ушлашлари мумкинми?\nЖАВОБ: Ҳоиза қўлқоп билан ҳам Қуръонни ушлаши мумкин эмас.\nوَلَا يَجُوزُ لَهُمْ مَسُّ الْمُصْحَفِ بِالثِّيَابِ الَّتِي هُمْ لَابِسُوهَا\nҲоиза, нуфасо, жунубларга кийиб олган кийимлари билан Мусҳафни ушлашлари мумкин бўлмайди. (Фатавои Ҳиндия)\nСАВОЛ: Ҳоизалар оғзиларини чайиб Қуръон ўқишлари мумкинми?\nЖАВОБ: Мумкин бўлмайди.\nإنْ غَسَلَ الْجُنُبُ فَمَهُ لِيَقْرَأَ لَمْ يَحِلَّ لَهُ ذَلِكَ\nЖунуб киши Қуръон ўқиш учун оғзини чайса ҳам Қуръон ўқиши ҳалол бўлмайди. (Фатавои Ҳиндия)\nСАВОЛ: Ҳоиза, жунуб, нуфасолар Қуръонни ушлаб бирор жойга олиб қўйиш керак бўлса нима қиладилар?\nЖАВОБ: Улар халтача, ғилоф, рўмол, теридан бўлган нарсалар билан ушласалар бўлади.\nСАВОЛ: Қуръонни ояти ёзилмаган оқ жойларини ушласа бўладими?\nЖАВОБ: Нафақат ҳоиза, нуфасо, жунублар, балки бетаҳоратлар ҳам ушлашлари жоиз бўлмайди.\nوَالصَّحِيحُ مَنْعُ مَسِّ حَوَاشِي الْمُصْحَفِ وَالْبَيَاضِ الَّذِي لَا كِتَابَةَ عَلَيْهِ\nТўғри гап – Мусҳафнинг ҳошияларидан ҳам, ёзуви йўқ оқ жойидан ҳам ушлаб бўлмайди. (Фатавои Ҳиндия)\nСАВОЛ: Енги, этаги каби устидаги кийими билан Қуръонни ушлаш мумкинми?\nالتَّقْيِيدَ بِالْكُمِّ اتِّفَاقِيٌّ فَإِنَّهُ لَا يَجُوزُ مَسُّهُ بِغَيْرِ الْكُمِّ أَيْضًا مِنْ بَعْدِ ثِيَابِ الْبَدَنِ\nКитобларда енги билан ушлаш мумкин бўлмайди, дейилгани иттифоқий қайддир. Чунки енг ва ундан ташқари эгнидаги кийим қисмлари билан ҳам ушлаш жоиз бўлмайди. (Роддул Муҳтор)\nСАВОЛ: Қуръонда келган дуоларни, “Фотиҳа” сурасини дуо тарзда ўқиса бўладими?\nЖАВОБ: Қуръон оятлари билан дуо қилса зарари йўқдир.\nفَلَوْ قَرَأَتْ الْفَاتِحَةَ عَلَى وَجْهِ الدُّعَاءِ أَوْ شَيْئًا مِنْ الْآيَاتِ الَّتِي فِيهَا مَعْنَى الدُّعَاءِ وَلَمْ تُرِدْ الْقِرَاءَةَ لَا بَأْسَ بِهِ\nАгар қироатни қасд қилмай “Фотиҳа” сурасини дуо тарзида ўқиса ёки унда дуо маъноси мавжуд оятлардан баъзисини ўқиса зарари йўқдир. (Роддул Муҳтор)\nСАВОЛ: Ҳоизага зикр тасбеҳлар жоизми?\nЖАВОБ: Тиловатдан ташқари истиғфор, саловот, дуо ўқишлари жоиздир.\nوَلَا بَأْسَ لِحَائِضٍ وَجُنُبٍ بِقِرَاءَةِ أَدْعِيَةٍ وَمَسِّهَا وَحَمْلِهَا وَذِكْرِ اللَّهِ تَعَالَى ، وَتَسْبِيحٍ\nҲоиза, жунубларга дуолар ўқиш, уларни ушлаш, кўтариб юриш, Аллоҳ таолони зикр қилиш, тасбеҳ айтиш жоиздир. (Роддул Муҳтор)\nСАВОЛ: ҳоизалар тафсир, фиқҳ, ҳадис китобларини ушлашлари мумкинми?\nЖАВОБ: диний китобларни ушлашлари, ўқишлари мумкиндир.\nوَقَدْ جَوَّزَ أَصْحَابُنَا مَسَّ كُتُبِ التَّفْسِيرِ لِلْمُحْدِثِ ، وَلَمْ يَفْصِلُوا بَيْنَ كَوْنِ الْأَكْثَرِ تَفْسِيرًا أَوْ قُرْآنًا\nМазҳабимиз асҳоблари бетаҳорат кишини тафсир китобларини ушлашга ижозат берганлар. Қуръони кўп бўлиши ёк тафсири кўп бўлишини ажратмаганлар. (Роддул Муҳтор)\nСАВОЛ: Қуръонни овоз чиқармай, қараб ўқиётган ҳоиза варақларини очишда нима қиладилар?\nЖАВОБ: қалам, хасчўп каби нарсалардан фойдалансалар бўлади. (Апке масаил унка ҳал)\nСАВОЛ: Қуръондан имтиҳон топширишда ҳоизалар қандай йўл тутадилар?\nЖАВОБ: ошкора ҳоиза эканликларини айтадилар ҳамда имтиҳонни бошқа кунда топширадилар. Имтиҳон топшириш ҳаромни жоиз қилмайди. (Апке масаил унка ҳал)\nСАВОЛ: ҳоиза ҳолатда “Асмаул Ҳусна” (Аллоҳнинг гўзал исм сифатлари)ни ўқиш жоизми?\nЖАВОБ: жоиз. Беодобликка кирмайди. (Апке масаил унка ҳал)\nСАВОЛ: ҳоиза оят ёзилган газета, журнал ва қоғозларни ушласа бўладими?\nЖАВОБ: оят ёзилган жойидан бошқа жойлардан ушласа бўлади. (Зубдатул Фиқҳ)\nСАВОЛ: оят ёзилган сувенирларни ушлаш мумкинми?\nСАВОЛ: Қуръонни таржималарини ушласалар бўладими?\nЖАВОБ: бундай ҳолатда Қуръон таржималарини ушлашлари макруҳ саналади.\nوَلَوْ كَانَ الْقُرْآنُ مَكْتُوبًا بِالْفَارِسِيَّةِ يُكْرَهُ لَهُمْ مَسُّهُ عِنْدَ أَبِي حَنِيفَةَ\nҚуръонни форсча ёзилган таржимасини ушлашлари Абу Ҳанифа роҳматуллоҳи алайҳ наздида макруҳ саналади. (Фатавои Ҳиндия)\nСАВОЛ: ҳоизаларга Қуръон оятларини ёзишлари мумкинми?\nЖАВОБ: Абу Юсуф роҳматуллоҳи алайҳ жоиз деганлар. Муҳаммад роҳматуллоҳи алайҳ эса макруҳ деганлар. Бу икки сўзнинг ўртасини мувофиқлаштирганлар Абу Юсуф роҳматуллоҳи алайҳнинг гапларидан таҳримий макруҳ эмаслиги, Муҳаммад роҳматуллоҳи алайҳнинг гапларидан эса танзиҳий макруҳ эканлиги тушунилади, дейдилар.\nوَ لَا تُكْرَهُ (كِتَابَةُ قُرْآنٍ وَالصَّحِيفَةُ أَوْ اللَّوْحُ عَلَى الْأَرْضِ عِنْدَ الثَّانِي) خِلَافًا لِمُحَمَّدٍ\nوَيَنْبَغِي أَنْ يُقَالَ إنْ وُضِعَ عَلَى الصَّحِيفَةِ مَا يَحُولُ بَيْنَهَا وَبَيْنَ يَدِهِ يُؤْخَذُ بِقَوْلِ الثَّانِي وَإِلَّا فَبِقَوْلِ الثَّالِثِ قَالَهُ الْحَلَبِيُّ\nҚоғоз ёки тахтача ернинг устида бўлиб, қўли унга тегмасдан ёзиш Абу Юсуф роҳматуллоҳи алайҳнинг наздларида макруҳ бўлмайди. Муҳаммад роҳматуллоҳи алайҳга хилоф ўлароқ. Шундай экан қоғоз ёки тахтачага қўлига тегишидан тўсиб турувчи нарса қўйиб олса, Абу Юсуф роҳматуллоҳи алайҳнинг гаплари, қўйиб олмаса Муҳаммад роҳматуллоҳи алайҳнинг гаплари олинади. Бу гапни Ҳалабий роҳматуллоҳи алайҳ айтганлар. (Роддул Муҳтор)\nСАВОЛ: ҳоиза ўзига Қуръон оятлари билан дам солиши мумкинми?\nЖАВОБ: ҳоиза ва унинг ҳукмидагиларга Қуръоннинг тиловати жоиз эмасдир. Лекин уларни дуо, руқия тарзида ўқисалар жоиздир. (Аҳсанул Фатава)\nСАВОЛ: ҳоизанинг қучоғига бош қўйиб Қуръонни тиловати жоизми?\nЖАВОБ: жоиз бўлади\nСАВОЛ: қизлар мадрасасидаги масжидга ҳоизаларнинг кириши жоизми?\nЖАВОБ: аслида ҳоизаларнинг масжидга криришлари жоиз эмас. лекин қизлар мадрасасидаги масжиднинг ҳақиқий масжид ёки масжидмаслигида мулоҳазалар бор. “Қуня” китобининг соҳиблари мадраса аҳли ташқаридан келадиган одамларни мадрасанинг ичидаги масжидда намоз ўқишдан манъ қилмасалар, ужой ҳам масжид ҳисобланади, деб айтганлар. Бундан келиб чиқадики, агар у ерга оммавий одамларнинг киришини манъ қиладиган бўлса, масжид ҳукмида бўлмайди.\nيَمْنَعُ الْحَيْض دُخُولَ الْمَسْجِدِ وَكَذَا الْجَبَّانَةُ وَخَرَجَ بِالْمَسْجِدِ غَيْرُهُ كَمُصَلَّى الْعِيدِ وَالْجَنَائِزِ ... وَاخْتَارَ فِي الْقُنْيَةِ مِنْ كِتَابِ الْوَقْفِ أَنَّ الْمَدْرَسَةَ إذَا كَانَ لَا يَمْنَعُ أَهْلُهَا النَّاسَ مِنْ الصَّلَاةِ فِي مَسْجِدِهَا فَهِيَ مَسْجِدٌ\nҲайз кўриш, шунингдек жунублик масжидга киришдан манъ қилади. Масжид дейилиши билан масжид бўлмаган ҳайитгоҳ, жанозагоҳлар бу ҳукмдан чиқиб кетади. “Қуня” китобининг соҳиблари мадраса аҳли ташқаридан келадиган одамларни мадрасанинг ичидаги масжидда намоз ўқишдан манъ қилмасалар, ужой ҳам масжид ҳисобланади, деб айтганлар. (Баҳрур Роиқ)\nСАВОЛ: ҳоиза, жунуб ҳолатда Аллоҳнинг номи, оятлар ёзилган узук ёки шу каби тақинчоқларни тақиш жоизми?\nЖАВОБ: тақиш жоиз. (Масоили Мастурот)\nСАВОЛ: ҳоиза, нуфасо ёки жунублар компютерда Қуръон оятларини терса бўладими?\nوَيُكْرَهُ لِلْجُنُبِ وَالْحَائِضِ أَنْ يَكْتُبَا الْكِتَابَ الَّذِي فِي بَعْضِ سُطُورِهِ آيَةٌ مِنْ الْقُرْآنِ وَإِنْ كَانَا لَا يَقْرَآنِ الْقُرْآنَ وَالْجُنُبُ لَا يَكْتُبُ الْقُرْآنَ وَإِنْ كَانَتْ الصَّحِيفَةُ عَلَى الْأَرْضِ وَلَا يَضَعُ يَدَهُ عَلَيْهَا وَإِنْ كَانَ مَا دُونَ الْآيَة\nЖунуб, ҳоизалар баъзи қаторларида Қуръон оятлари бор бўлган китобни ёзмайдилар. Гарчи Қуръон ўқимасаларда. Жунуб саҳифа ерда бўлиб, устига қўлини қўйиб ёзмаётган бўлса ҳам, бир оятдан кам бўлса ҳам, ёзув ёзмайди. (Фатавои Ҳиндия)\nСАВОЛ: ҳоиза ҳайз кўраётган кунларида сафарга чиқса, шаръий мусофирга айланадими?\nЖАВОБ: аёл ҳоизалик муддатида уч кунлик (96 км) масофани қасд қилиб сафарга чиқса, кўзлаган манзилиги етгач, ёки етмасада сафар масофасидан камроқ масофа қолганда пок бўлса, мусофирга айланмайди. Балки борган жойида ўн беш кунни қасд қилмасада муқим бўлади. Намозларини тўлиқ ўқийди. Масалан: бир аёл умарага кетишдан аввал ҳайз кўришни бошласа, қасд қилган манзилига етгач ёки етишига 96 км дан озроқ масофа қолганда пок бўлса, борган жойида муқим бўлади.\nطَهُرَتْ الْحَائِضُ وَبَقِيَ لِمَقْصِدِهَا يَوْمَانِ تُتِمُّ فِي الصَّحِيحِ كَصَبِيٍّ بَلَغَ بِخِلَافِ كَافِرٍ أَسْلَمَ\nҲоиза аёл кўзлаган жойига етишидан икки кун аввал ҳайздан пок бўлса, саҳиҳ қовлда намозларини тўлиқ ўқийди. Балоғатга етган гўдак каби. Кофир мусулмон бўлган суратнинг акси ўлароқ. (Кофир агар сафарга чиқиб, кўзлаган жойига етишига икки кун қолганда мусулмон бўлса, мусофир саналади)\nАгар кўзлаган манзилига етишига энг ками 96 км қолганда пок бўлса, мусофир ҳисобланади.\nСАВОЛ: аёл сафарга чиққач ҳайз кўришни бошласа, етиб боргач ҳайзи тўхтаса, мусофир бўладими ёки муқимми?\nЖАВОБ: борган жойида энг ками ўн беш кун туришни ният қилмаса, мусофир бўлади. (Масоили Мастурот)\nСАВОЛ: аёл эрга теккач, эрининг уйи билан қизлиқ уйининг ораси сафар масофасича бўлса, қизлик уйи ватани аслий бўладими ёки йўқми?\nЖАВОБ: эр ичкиёв бўлмаса, қиз қизлик уйида яшашни буткул тарк қилган бўлса, эрнинг уйи унга ватани аслий бўлади. Қизлик уйига боргач мусофир саналади.\n1 йил аввал 9481 fiqh.uz\n4 йил аввал 1156 fiqh.uz\n1 йил аввал 1182 fiqh.uz\n1 йил аввал 1208 fiqh.uz\n1 йил аввал 1757 fiqh.uz\n1 йил аввал 2089 fiqh.uz\n1 йил аввал | 19544\n1 йил аввал | 16377\n1 йил аввал | 13419\n4 йил аввал | 11885


Фарзанд тарбияси ҳамма вақт ҳам энг оғир ва масъулиятли иш саналган. Айниқса, бугунги шароитда тарбия йўлида бир марта адашиш ҳам болани чексиз лабиринтга кириб қолишига олиб келиши ҳеч гап эмас.\nХўш, тарбиянинг умумқабул қилинган калити борми? Ёки педагогика фанида тарбия илмининг аниқ мезонлари ишлаб чиқилганми? Ҳамма ҳам фарзандини ҳар томонлама етук, комил инсон бўлишини хоҳлайди. Аммо нега натижа жуда паст? Бугун жамиятимиз ҳаётида учраётган ўткир муаммолар: ахлоқсизлик, жиноятчилик, алдов ва фирибгарлик иллатлари, оилавий ажрашишлар, «тарбияси оғир» болаларнинг кўпайиб бораётгани нима учун замонавий педагогикани ташвишга солмаяпти?\n– Тарбиянинг бир қолипга солинган илми ҳам, низоми ҳам мавжуд эмас, – дейди Қори Ниёзий номидаги Ўзбекистон педагогика фанлари илмий-тадқиқот институти директори, педагогика фанлари доктори, профессор Норбек ТАЙЛАҚОВ. – Фақат инсонийлик мезонларига асосланган умумқабул қилинган меъёрлар бор. Аммо бу билан ҳам болани ишончли тарбия қилиб бўлмайди. Бунга ҳар бир оила, ота-она ўз миллий, руҳий ва маънавий оламидан келиб чиққан ҳолда ёндашиши талаб этилади. Бунинг меъёри эса овқатга солинадиган тузга ўхшайди: кам бўлса ҳам, кўп бўлса ҳам таомни бузади. Аслида педагогика оилавий тарбиянинг узвий давоми ва билим ҳамда дунёқарашини кенгайтирувчи муҳим жараён. Педагогикада тарбия асосан умумқабул қилинган мезонлар асосида олиб борилса ҳам, оиладаги индивидуал ёндашувлар туфайли, ҳар бир бола буни турлича қабул қилади. Бошқача айтганда, педагог берадиган таълим-тарбиянинг нақадар таъсирли, ишончли ҳамда натижали бўлиши ҳам оилавий тарбияга бевосита боғлиқдир.\n– Оила қадриятида фарзанднинг ўрни қандай бўлиши керак?\n– Болаларни ҳар томонлама етук, комил инсон қилиб тарбиялаш масаласи халқимиз учун қадимдан муҳим бўлиб келган. Болалар алоҳида ғамхўрлик ва ёрдам ҳуқуқига эгадирлар. Жамиятнинг асосий бўғини бўлган оилада фарзандлар бахтиёр бўлиши, ўсиб улғайиши ва фаровонликка эришиши, соғлом ва ҳар томонлама уйғунлашган ҳолда камолотга етишиши лозим. Оиланинг ҳар бир аъзоси ғамхўрлик, бахт, меҳр-муҳаббат туйғулари асосида ўзининг қадр-қиммати, ҳуқуқ ва эркинликлари, тенглик ва бирдамликка эга бўлишлари керак. Ҳар бир бола ўз фикрини айтиш ҳуқуқига эга бўлиши билан бирга, оилавий қадриятларга ҳурматни сақлаш кўникмасини эгаллаши зарур. Оилада бола учун кўзда тутилган барча ҳуқуқлар таъминланиши, ҳурмат қилиниши зарур.\n– «Тарбияси оғир» вояга етмаганлар... Бу ибора сўнгги вақтларда тез-тез тилга олиняпти. Сизнингча, «тарбияси оғир»ларнинг ҳаммаси ҳам жиноятга қўл урадими? Қандай болаларга нисбатан ишлатилади бу ибора?\n– «Тарбияси оғир» вояга етмаганлар беқарор ахлоқли, иродаси бўш, педагогик таъсирга доим қаршилик кўрсатиб келувчи ёшлардир. Мактаб миқёсида улар кўп учрамайди (бир синфда бир ёки иккитадан, айримларида умуман йўқ). Аммо бир нафар бўлса ҳам бу синф, мактаб ҳаётига, унинг ахлоқий муҳитига жиддий таъсир кўрсатади. «Тарбияси оғир» болалар ўқувчиларнинг кам қисмини ташкил этса ҳам, улар ўқув-тарбиявий ишларда барқарорликка жиддий тўсиқ бўладилар. Улар мактабда ва ундан ташқарида (оилада, кўчада, дам олиш жойларида ва бошқа) тартибсизликларни вужудга келтирувчилар ҳисобланади. Шунинг учун ҳам «Тарбияси оғир» болалар мактабда, оилада ҳам, ундан ташқарида ҳам ўқитувчи ва барча жамоат эътиборида туради. Албатта, бундай болалар жиноятчи эмас, аммо жиноятга мойил бўлгани, бу иллат домига бошқа тенгдошларини тортиб кетиши хавфи юқорилиги учун ҳам доим алоҳида эътиборда бўлишлари зарур. «Тарбияси оғир» болани нормал ҳаётга қайтариш кучли педагогик-психологик ёндашувни талаб этади.\n– Ота-она фарзанди ҳақида нималарни билиши керак?\n– Ота-оналар фарзандлари тўғрисида иложи борича кўпроқ маълумотга эга бўлишлари шарт! Ҳар бир ота-она ўзи учун фарзандининг ўзлаштириши ва хулқ-атвори ҳақида катта маълумотга эга бўлиш билан чекланиб қолмасдан, уни таҳлил эта олиши ва шунга муносиб равишда тарбия йўлини тўғрилаб бориши зарур. Мисол учун, фарзандингизнинг хулқ-атвори сизни қаноатлантирадими? Истагингиздаги жиҳатлар фарзандингизда борми? У кўпинча қайси машғулотлар билан банд бўлади? Ўғлингиз ёки қизингиз ўз уйи учун қайғуряптими, уй ишларини бажаришда сиз билан ёнма-ён ёрдам беряптими? Фанларни ўзлаштиришда қандай қийинчиликлар бор? Мана шу каби саволлар ҳар бир ота-онани безовта қилса ва уларга жавоб топа олса, фикримча, фарзандининг одоб-ахлоқи, қизиқиш соҳаси ҳақида муайян маълумотларни билиб олиши шубҳасиз.\n– Ота-она бола тарбиясида нималарга эътибор бериши керак?\n– Маърифатпарвар бобомиз Абдулла Авлоний бу борада шундай фикр билдирган: «Тарбиянинг майда-чуйдаси, икир-чикири бўлмайди. Тарбияда ҳамма нарса аҳамиятлидир», – дейди Мирзо Улуғбек номидаги Ўзбекистон Миллий университети профессори, педагогика фанлари доктори Шаҳноза АБДУЛЛАЕВА. – Дарҳақиқат, бола тарбиясида ҳамма услуб, усул, йўллар, ҳар бир айтилган гап, ҳар қандай имо-ишора аҳамиятли ҳисобланади. Мен ота-оналарга бола тарбиясида қуйидаги жиҳатларга алоҳида эътибор қаратишларини тавсия этган бўлардим:\nОта-оналар фарзандларини оила бюджети тўғрисидаги ахборот билан таништиришлари;\nОиланинг иқтисодий турмуш тарзи, истиқболдаги режалари тўғрисида ўз фарзандлари билан ўртоқлашишлари;\nОта-ота фарзандининг айрим худбинона эҳтиёжларидан воз кечиб, оила аъзоларининг талаб ва хоҳишларини ҳам инобатга олиш иштиёқини шакллантира олиши;\nАгар оила моддий жиҳатдан яхши таъминланган бўлса, ота-оналар ўз фарзандларини камтарин бўлишга ва бошқа оила фарзандлари олдида манманлик қилмасликка ўргатишлари;\nАгар оилада иқтисодий қийинчиликлар кузатилса ва бу оила кам таъминланганлар қаторидан ўрин эгаллаган бўлса, бундай оиланинг ота-оналари ўз фарзандларида сабр, қаноат хусусиятларини шакллантиришлари, моддий жиҳатдан бой оила фарзандларига ҳасад билан қараш яхши эмаслигини ҳамда борига шукр қилиб яшаб, кўп ўқиб, меҳнат қилиш лозимлигини тушунтиришлари ва ижобий сифатларни шакллантиришлари лозим.\nИжтимоий-сиёсий, ахлоқий соҳада:\nОта-оналарнинг шахсий намунаси ёшлар ўз шахсини танишида муҳим аҳамиятга эгалигини унутманг.\nФарзандларингизда тўғри хулқ-атворни юзага келтириш билан ахлоқий тажрибасини бойитинг ва умумлаштиринг. Ёшлардаги ахлоқий билимнинг турли-туман формалари уларнинг онги ва ҳис-туйғуларига жонли, ёрқин, оташин сўз орқали таъсир этишини унутманг.\nДунёда содир бўлаётган янгиликлар, мамлакатимизда, жамиятимизда ўтказилаётган ислоҳотлардан тўлиқ хабардор бўлинг ва фарзандларингизга тўғри таҳлил қилиб бера олинг.\nФарзандингизнинг келажакда муайян касб соҳиби бўлишига ишонч билдиринг, унинг оқилона танловини қўллаб-қувватланг.\nФарзандингизнинг ўқув муассасасидаги ўқиши билан қизиқинг, қайси фанларни ўрганишга иштиёқмандлигидан хабардор бўлинг.\nБадиий адабиётларни ўқинг, янги нашр этилган адабиётлардан хабардор бўлинг, фарзандингизнинг маънавий-маърифий билимини бойитадиган адабиётларни уларнинг ўқиши учун тавсия этиб боринг.\nФарзандингиз билан биргаликда маънавий-маърифий соҳасини бойитадиган фильмларни томоша қилинг, сўнг муҳокама давомида болангизнинг фикрини эшитиб, уни тўғри йўналтиринг.\nФарзандингизнинг дўстлари билан танишинг, улар билан суҳбатлашинг, хулқ-атворини кузатинг.\nЎғлингиз ёки қизингиз жамоада қандай ишларни бажаришини ўрганинг, уйда ҳам болангизнинг фойдали юмуш бажаришини назоратга олинг.\nМиллий ва умумбашарий қадриятлар билан фарзандингизни таништириб боринг. Каттага ҳурматда, кичикка иззатда бўлишни ўргатинг.\nФарзандингизга меҳрибон ва адолатли, кези келганда қаттиққўл ва талабчан бўлинг.\nФарзандингизнинг ўқиш ва меҳнатдаги имконияти ва қобилиятини ўрганинг, унга ҳам ўз имкониятлари ва қобилиятига тўғри баҳо беришга ўргатинг, иродасини чиниқтиринг.\nФарзандларингиз, оила аъзоларингизда бир-бирига кўмак бериш ҳиссини шакллантиринг, ахлоқий фазилатлар: ўз сўзида тура олиш, масъулият, олижаноблик, тантилик, инсонпарварлик, ватанпарварлик ҳиссини ривожлантиринг.\nФарзандингиздаги салбий ҳислатларни биргаликда бартараф этишга ҳаракат қилинг, унга ишонч билдиринг, келгусидаги режалари тўғрисида суҳбатлашиб туринг.


16 январ 2021, Тошкент вақти: 04:02\nОзодликда кейинги кунларда абитуриентлардан бўлаётган мурожаатларда, асосан, жойлардаги военкоматларнинг абитуриентларни бир ойлик ҳарбий хизмат бўйича шартнома тузишга мажбурлаётгани айтилаяпти.\n- Университетга военкоматда учётда турибди деган справка керак экан. Ўша олий ўқув юртига топширадиган документлар орасида шу ҳужжат ҳам бўлиши керак. Коллежни битирганимдан кейин олий ўқув юртига, университетга топшираман деб, военкоматга борганимда шунақа шарт қўйишдики, ё бир ойлик шартнома асосида борасан, пул тўлайсан деди. Ёки университетга ёзиб бермаймиз, дейишди. Каттароқ одам келса, ё бирорта амакиси, тоғаси каттароқ ишда ишласа, келиб ёздириб кетаяпти. Қолган оддий инсонларга беришмаяпти осонлик билан, - деди фарғоналик йигит.\nБу каби мурожаатлар Озодликнинг Facebook, Одноклассники ижтимоий тармоқларидаги саҳифалари, WhatsApp ва email орқали деярли ҳар куни бўлаяпти.\nАмалдаги тартибга кўра, абитуриент йигитлар ўқиш давомида ҳарбий хизмати кечиктирилгани ҳақидаги маълумотномани олийгоҳга топширмаса, унинг ҳужжатлари қабул қилинмайди.\nОзодлик манбаларига кўра, военкоматга борган абитуриентларга бир ойлик сафарбарлик чақируви резервидаги ҳарбий хизмат шартномасини имзолаш шарти қўйилаяпти, имзоламаган йигитларга олийгоҳлар талаб қилаётган ҳужжат берилмаяпти.\nАбитуриент йигитларнинг айтишича, кўпчилик бир ойлик ҳарбий хизматга бориш учун шартномани имзолашга мажбур бўлишмоқда.\n“Менинг танишим бир ойлик армия учун шартномани имзолади. Пулини ҳар ойда бўлиб - бўлиб тўламоқчи. Лекин мен бир йиллик армияга бормоқчиман. Соғлигимни бир йилликка мос деб топишган. Шунинг учун бир ойликка хоҳламаяпман”, деди тошкентлик абитуриентлик йигит.\nУшбу саволларга жавоб топиш мақсадида Ўзбекистон Мудофаа вазирлигига мурожаат қилдик.\nВазирлик мутахасисига кўра, Ўзбекистонда муддатли ҳарбий хизмат вақти ўн икки ой, олий маълумотли шахслар учун эса тўққиз ой қилиб белгиланган. Сафарбарлик чақируви резервидаги ҳарбий хизмат эса бир ой.\nМутахасиснинг айтишича, бир йиллик ҳарбий хизмат мутлақо БЕПУЛ, бир ойлик хизмат эса 2 миллион 600 минг сўм:\n“Бир йиллик хизматга фақат соғлиги жойида бўлганлар олинади. Тиббий комиссия вазни, бўйи, соғлиги, жисмоний тайёргарлиги нормада деб топган йигитлар бир йиллик муддатли ҳарбий хизматга олинади. Лекин соғлиги жойида бўлса ва бир ойликка бормоқчи бўлса бу ҳам мумкин”, деди мутахасис.\nАмалдаги қоидага кўра, бир йиллик хизматга аскарлар чекланган тартибда қабул қилинади.\n“Соғлиги жойида бўлсаю, муддатли ҳарбий хизматга қабул қилиш рўйхати тўлган тақдирда ҳам бир ойлик хизматга олинади", дейди вазирлик мутахасиси.\nСафарбарлик чақируви резервидаги хизмат сафига 27 ёшга тўлгунча жалб қилиниш мумкин.\nТошкент шаҳар Мудофаа ишлари бошқармасининг ўзини таништирмаган мулозими эса абитуриент йигитлар дуч келаётган муаммони таъмагирлик билан боғлади:\nЎзбекистон Мудофаа вазирлиги мутахасиси агар абитуриент йигитлар жойлардаги военкоматлар томонидан бир ойлик хизмат учун шартномани имзолашга мажбурлаш ҳолатига дуч келишса, албатта бу борада вазирликка мурожаат қилишлари лозимлигини таъкидлади.


Деҳқонободлик фельдшерлар наркотик дорилар сотилаётганидан шикоят қилмоқда\n14 май 2021, Тошкент вақти: 15:30\nҚашқадарё вилоятининг Деҳқонобод туманидаги шошилинч тиббий ёрдам марказининг бир гуруҳ фельдшерлари ОзодМикрофонга мурожаат қилиб, наркотик ва психотропик дорилар ғайриқонуний равишда сотилаётгани ва ишлатилган ампулалар фельдшерлар номига расмийлаштираётганини иддао қилди. Деҳқонобод туман тиббиёт бирлашмаси бошлиғи эса бу иддаоларни кескин рад қилмоқда.\nОзодликка мурожаат қилган Деҳқонобод туманидаги шошилинч тиббий ёрдам марказида ишлайдиган бир гуруҳ фельдшер марказда йўл қўйилаётган қонунбузарликлар ҳақида шикоят қилди:\n- Тез ёрдам марказида ишлаймиз. Фельдшерлар бўлими бошлиғи Ўктам Рамазонов наркотик моддаларни ғайриқонуний сотяптию, бизнинг номимизга чиқим қиляпти. Биз буни сезиб қолдик. Ўзимиз текшириб кўрсак, имзомизни сохталаштиряпти экан. Биз бу ҳақда бош врач ўринбосарига ҳам, бош врачга ҳам мурожаат қилдик, лекин натижа бўлмади. Бизнинг қўлимизда қайси наркотик дорилар бизнинг номимизга расмийлаштирилгани, уларнинг серия ва номерлари ҳақида далил ва ҳужжат, фотосуратлар ҳам бор, - дейди деҳқонободлик фельдшер.\nСуҳбатдошнинг айтишича, улар етти нафар тиббиёт ходими номидан бу ҳақда Ўзбекистон Соғлиқни сақлаш вазирлигига, Ўзбекистон Бош прокурорига ва Қашқадарё вилояти тиббиёт бирлашмасига шикоят хати ёзган:\n- Бир ярим ой бўлди хат ёзганимизга, лекин ҳеч қандай чора кўрилмади. Наркотик дориларни бизнинг номимизга расмийлаштириб, пуллаш давом этяпти. Дорилар наркоманларга сотиб юбориляпти. Бундан ташқари, марказда миллатчилик қилиш авж олган, - деди фельдшер.\nДеҳқонобод туман тиббиёт бирлашмаси бошлиғи Валишер Умрзоқов Озодлик билан суҳбатда наркотик дориларни ғайриқонуний бошқаларга сотилаётгани тўғрисидаги фельдшерларнинг иддаоларини кескин рад қилди:\n- Бунақа бўлиши мумкин эмас. Наркотик дорини ким укол қилгани, қандай қилганининг ҳар бири жойида расмийлаштирилади. Унинг ампуласи қайтадан топширилади. Комиссия эса уни кўриб чиқади. Албатта буни бошқатдан яна бир текшириб кўрамизу, лекин Рамазонов Ўктам уни биттасини чиқим қилишга ҳам ҳаққи йўқ. У бизда старший, визовга бормаса, қандай чиқим қилади? Фельдшерлар менга бу ҳақда бирор марта ҳам мурожаат қилгани йўқ. Мана келишсин, айтишсин - ўзимиз ўрганиб, текшириб чиқамиз, - деди туман бош врачи Валишер Умрзоқов.


Қозоғистон коронавируснинг янги штамми туфайли мамлакатга кириш чекловларини кучайтирди\nҚозоғистон ҳукумати коронавируснинг янги штамми – Омикроннинг мамлакатга кириб келишини олдини олиш чораларини эълон қилди.\n30 ноябрь куни бўлиб ўтган ҳукумат йиғилишида Соғлиқни сақлаш вазири ўринбосари Марат Шоранов 3 декабрдан бошлаб республикага Жанубий Африка, Ботсвана, Лесото, Намибия, Зимбабве, Мозамбик, Мадагаскар, Эсватини, Малави, Танзания ва Гонгдан чет эл фуқаролари киришини чеклашини маълум қилди.\nШунингдек, Омикрон штамми келтириб чиқарадиган CВИ инфекцияси аниқланган мамлакатлардан келган шахслар учун ПЗР тестини (эмланган бўлишидан қатъий назар) мажбурий бўлиш талабини киритади.\nОмикрон инфекцияси аниқланган мамлакатлардан келган шахслар, ПЗР тести натижаларидан қатъи назар, етти кун давомида ўз-ўзини изоляция қилиш (уй карантини) дан ўтказилади.\nДунёнинг кўпгина давлатлари Африка жанубидан келганларга ўз мамлакатларига киришни тақиқламоқда. Жанубий Африка президенти Кирил Рамафоса ўз мамлакати ва қўшни давлатларга нисбатан қўйилган чекловларни қоралади. Сиёсатчининг сўзларига кўра, унинг содир бўлаётган воқеалардан ниҳоятда ҳафсаласи пир бўлган ва «ноҳақ қарорлар» қабул қилинган. Рамафоса саёҳат тақиқининг илмий асосга эга эмаслигини ва минтақа адолатсиз камситиш қурбони бўлганини таъкидлайди.\nЖССТ, шунингдек, саёҳатларни тақиқлашда шошилмаслик ҳақида огоҳлантирди. Ташкилотнинг Африка қитъаси бўйича офиси, Омикрон ҳозир дунёнинг турли бурчакларида аниқланганлиги сабабли, Африкадан саёҳатга тақиқларнинг киритилиши «глобал бирдамликка зарар етказишини» таъкидлади.\nКириш тақиқланганлар орасида Буюк Британия, Европа Иттифоқининг қатор давлатлари ва АҚШ ҳам бор.


Камқонликка даво парҳезлар - 16 Апреля 2014 - BEPUL MP3 KO'CHIRISH, VIDEO KLIP, FOTO SURATLAR, YANGI\nValeriaufn, ShawnHuh, minnieww2, karinabg60, Justinawox, vincentva4, tiajd18, gordonia69, snabeamn, Gicturb, judithfu11\nГлавная » 2014 » Апрель » 16 » Камқонликка даво парҳезлар\nАслида, камқонликнинг сабаблари кўп. Лекин сурункали қон йўқотишдан сўнг келиб чиқадиган камқонлик аёлларда кўп учрайди. Масалан, ҳомила тушганда, ҳайз кўриш чўзилиб кетса, туғруқда, бачадон ва тухумдон касалликлари туфайли қон кетиши, кўпинча, анемияга олиб келади. Шунингдек, туғруқлар оралиғидаги интервал яқинлиги, айниқса, ҳомиладорликда организмнинг темир моддасига тўйинмаслиги кабилар камқонликка олиб келади. Ушбу хасталикни парҳезшунос мутахассислар тавсия этган таомлар бартараф этиши мумкин. Бундай егуликларнинг айримлари ҳақида билиб олганингиз маъқул.\nТовуқ гўшти ва сабзавотли салат\nҚайнатиб пиширилган товуқ гўштининг юмшоқ терисиз жойлари олинади. Бодрингни сомонча шаклида, помидорни ҳалқа қилиб, ошкўкларни эса майда тўғралади. Тайёр маҳсулотлар яхшилаб аралаштирилгач, устидан бироз қаймоқ қуйилади. Бу салат оқсил, ёғ ва углеводларга бойлиги учун ҳам камқонликда шифодир.\nТўқ сариқ рангли, таъми ширин қовоқ сувда қайнатилади. Пишгач, олиб совутиш, сўнг майда тўртбурчак қилиб тўғраш лозим. Устидан шакар сепиб, бироз қаймоқ қуйилади ва таомдан аввал истеъмол қилинади.\nТозалаб ювилган ошкўклар – шивит, кашнич, райҳон, редискани майда тўғранг, бодрингни парракланг. Масаллиқларнинг барини сузмага аралаштиринг. Устидан туз ва мурч сепиб, дастурхонга тортинг.[ www.BePuL.NeT -Saytdan olindi]\nЛавлагини сувда қайнатиб, юмшагач, пўстидан тозаланг. Тўртбурчак тўғранг-у, идишга солинг. Бир-икки ош қошиқ қаймоқ ёки шунча миқдорда ўсимлик ёғидан қўшиб, аралаштиринг. Бу хушхўр салат қонни кўпайтириш хусусиятига эга.\nҚуритилган наъматак меваларидан 1 ош қошиғини 1 стакан сувга солинг ва паст оловда ўн дақиқа қайнатинг. Ярим соатча дамлаб қўясиз. Сўнг овқатдан аввал ичиб туришингиз керак. Ушбу дамлама таркибида С витамини миқдори жуда кўп бўлиб, озиқ-овқатлардаги темирнинг организмда ўзлаштирилишига ёрдам беради.\nЎрикнинг қуритилган (туршак)и камқонликни даволовчи бебаҳо озуқа саналади. Бир ҳовуч туршакни1 литрқайноқ сувда ивитгач, сувини кун давомида ичиб юрсангиз, бардам ва тетик бўласиз.[ www.BePuL.NeT -Saytdan olindi]\nСувда қайнатилган беҳини истеъмол қилиш, қирғичдан ўтказилган сабзи ва турп шарбатини оз-оздан ичиб туриш ҳам камқонликда даво бўлади. Шунингдек, олмада темир моддаси сероблиги боис уни ейиш ва шарбатидан ичиб туриш фойдалидир.\nГ. ЖАМИЛОВА тайёрлади.\nКатегория: Foydali maslahatlar / Полезны советы | Ko'rganlar:: 1829 | Добавил: www.BePuL.NeT | Теги: maslahatlar, Maslahat bering, маслахат, tekin maslahat, foydali, маслахат беринг, текин маслахат, полезные советы, Maslahat | Рейтинг: 0.0/0\nЧекишни ташлаш учун 5 та сабаб


17:50 / 23.11.2021 | Z. O. | 456\nАссалому алайкум! Ўзимнинг дахрийлигимни оиламдан ва қариндошларимдан сир тутаман. Намоз ўқийман, гарчи юзаки бўлса хам. Оиламни яхши кўраман. Қўлимдан келганича ғамхўрлик қиламан. Уйланган вақтимда ўзимни даҳрий деб билмас эдим. Аёлимни севаман. У хам мени севади. Иккимиз хам яхши тарбия кўрганмиз. Аёлим исломий оилада катта бўлган. Аёлим менинг дахрийлигимни билмасдан мен билан яшашда давом этса исломий нуқтаи назардан гунохкор бўладими? Саволим учун узр сўрайман. Дахрийликдан қутулишим қийин. Ушбу вазият ҳукми қандай бўлади? Қандайдир тортишув ёки фитна қўзғаш мақсадим йўқ. Аёлимни севаман.\n– Ва алайкум ассалом! Муслима аёл ғайримуслим киши билан никоҳда бўлиши мумкин эмас. Агар улар бирга яшаса зино қилаётган бўлади. Зокир Найк ва Аҳмад Дийдад каби даъватчиларни тинглаб кўринг. Бунчалик мукаммал борлиқнинг Яратувчиси бўлмаслиги ақлга тўғри келмайди. Исломнинг далилларини тафаккур қилинг. Албатта иймонга келасиз. Валлоҳу аълам!\nДиний илм олишга она қарши\nИккинчи хотинни хаққи\nЭрни рухсатисиз рўзғор буюми олиш


Футбол: Ўзбекистон Туркия ўйини нега қолдирилди? - BBC News O'zbek\nImage caption Ўйиннинг сиёсий сабаблар туфайли қолдирилган, деган эҳтимоли рад этилган.\nТуркия футбол федерацияси Миллий жамоалар марказидан Би-Би-Сига маълум бўлишича, 14 август куни Тошкентда бўлиб ўтиши керак бўлган ўйин бекор қилинган.\nМасъул ўйиннинг нима сабабдан қолдирилгани борасида бирор изоҳ бермади. Олдинроқ Ўзбекистон футбол федерацияси интернет нашрларида ўйиннинг қолдирилгани борасидаги хабарни рад этиб чиққан эди.\n“Ўйин бўлмайди. Сабабини билмаймиз. Ўзбекистон футбол федерациясининг эмас, балки бизнинг айтганимиз тўғри”, - деди Туркия Футбол Федерацияси Миллий жамолар марказидан исмини ошкор қилишни истамаган масъул.\nТуркия Футбол Федерация ходими ўйин иссиқ ҳаво туфайли бекор қилинган бўлиши мумкинми деган саволга, “Бўлиши мумкин”, дея жавоб берди.\nАммо асл сабаб нима эканлиги тўғрисида бирор хабарга эга эмаслигини билдирди. Федерация раҳбариятидан шундай қарор қабул қилинган. У ўйиннинг сиёсий сабаблар туфайли қолдирилган, деган эҳтимолни рад этди.\n14 август куни Тошкент шаҳрида Ўзбекистон-Туркия ўйинининг қолдирилгани тўғрисида сал олдинроқ olam.uz информацион портали хабар қилган эди.\nИнтернет нашри Туркиядаги манбаларига таяниб, Туркия Футбол федерацияси учрашувнинг иссиқ ҳаво сабаб бекор қилишни сўраб мурожаат қилганини маълум қилган.\n“Гап ўйинни бошқа кунга қолдириш ҳақида кетмаяпти. Чунки Туркия сентябр ойидан бошлаб Жаҳон чемпионати саралаш баҳсларида қатнашади”, - дейилади хабарда.\nБироқ ушбу хабарни Ўзбекистон Футбол федерацияси твиттердаги микроблоги орқали рад этди.\n“Ўзбекистон ва Туркия ўртасидаги ўйиннинг ўтказилмаслиги ҳақида тарқалган миш-мишлар асоссиз. Бу ҳақда ТЖМ директори Асқар Толибжонов айтди. ТЖМ директори Асқар Толибжоновга кўра, Ўзбекистон ва Туркия ўртасидаги ўйинни ўтказиш бўйича режа асосида иш кетаяпти”, - дейилади расмий хабарда.\nЎФФ расмий твиттеридаги хабарга кўра, Ўзбекистон - Туркия ўртоқлик учрашувига аккредитация давом этаяпти, чипталар чоп этилаяпти ва ўйин дастури тайёрланаяпти.\nБи-би-си Терма Жамоалар Маркази директори Асқар Толибжонов билан боғланишнинг уддасидан чиқа олмади.\nМарказдаги ходимлар унинг иш билан чиқиб кетганини ва ўртоқлиқ учрашуви борасида фақатгина Толибжонов изоҳ бера олиши мумкинлигини айтди.\nФутбол агенти Санъат Шарипов ҳам твиттер орқали ўйиннинг қолдирилганига шаъма қилган.\n“Туркиядаги ҳамкасбларим 14-нчидаги ўйин бекор қилинганига шаъма қилаяпти. Унинг сабабини яқин соат ичида ўрганиб хабар беришади”, - деб ёзади Санъат Шарипов.\nЎзбекистон Туркия ўртасидаги ўртоқлик учрашуви 14 август куни соат 19:00 да Тошкентдаги марказий “Пахтакор” стадионида ўтказилиши керак эди.\nЎйин Жаҳон чемпионатига тўғридан тўғри чиқишдан маҳрум қолган Ўзбекистон учун плей офф ўйинлари учун жиддий тайёргарлик вазифасини ўташи кутилган эди.\nЎзбекистон терма жамоаси бунгача Туркиянинг ёшлар термаси билан ўртоқлик ўйини ўтказган. Миллий Терма жамоалар шу кунгача бирор марта футбол майдонида юзма-юз келмаган.


16.05.2018 08:07 0 152\nРоссия президентининг матбуот котиби Дмитрий Песков янги ҳукумат Петербург халқаро иқтисодий форуми(ПХИФ)гача шакллантирилишини журналистларга маълум қилди. Бу ҳақда «РИА Новости» хабар бермоқда.\n«Албатта, ҳукумат конституция бўйича шакллантирилиши керак», — деган Песков.\nПетербург халқаро иқтисодий форуми шу йил 24 — 26 май кунлари ўтказилади.\nҲукуматнинг йиғилиши янги таркиб билан шу йилнинг 17 май куни ўтказилиши керак.\nПрезидент Владимир Путиннинг инаугурация маросимидан кейин Россия ҳукумати истеъфога чиққан эди. Эртаси куни Давлат думаси Дмитрий Медведевни бош вазир лавозимига тайинлади.\nҲукумат раҳбари бош вазир ўринбосарлари бўйича таклифлар берди.\nБош вазирнинг биринчи ўринбосари лавозимига Антон Силуанов тайинланиши мумкин (у молиявий-иқтисодий комплексга раҳбарлик қилади).\nБош вазир ўринбосарлари лавозимига Татяна Голикова (махсус блок), Алексей Гордеев (агросаноат комплекси), Дмитрий Козак (саноат ва энергетика), Виталий Мутко (қурилиш), Юрий Борисов (мудофаа-саноат комплекси), Олга Голодец (маданият ва спорт), Максим Акимов (рақамли иқтисод, транспорт ва алоқа) ҳамда Константин Чуйкенко (ҳукумат девони раҳбари) тайинланиши кутилаяпти.\nШунингдек, фан ва таълим вазирлиги ҳамда соғлиқни сақлаш вазирлиги ҳам шакллантирилади.\nФан ва таълим вазири лавозимига Олга Васильева ҳамда Елена Шмелева номзодлари илгари сурилаяпти.\nСергей Лавров (ташқи ишлар вазири), Сергей Шойгу (мудофаа вазири) ва Денис Мантуров (саноат ва савдо вазири) ўз лавозимларида қолади.\nЯнги ҳукумат таркибида Михаил Абизов, Александ Ткачева ва Максим Соколов бўлмайди.


Миллий ифтихор куйчиси – Сурхон тонги\nБош саҳифа / Маданият / Миллий ифтихор куйчиси\nМарт 2, 2018\tМаданият Изоҳ қолдириш 479 Кўрилди\nИнсоннинг комиллик даражаси унинг жамиятдаги ўз ўрнини қанчалик билгани, ўзини жамиятнинг ажралмас қисми эканлигини қанчалик ҳис этиши билан белгиланади. Шундагина инсон ўз қадр-қиммати халқнинг, миллатнинг қадр-қиммати билан нечоғлик боғлиқ эканлигини англайди.\nШоира Зулфияда миллий ифтихор туйғуси юқори эди. Бинобарин, бундай туйғудан маҳрум одам ўзлигини танишга интилмайди, ўзлигини танимаган одам эса инсоний қадр-қиммат учун курашмайди. Шу маънода, Зулфия ўз халқининг бой маданияти, букилмас эътиқоди ва пок иймони, мазмундор тарихидан ифтихор қилгани ҳолда ватанпарварлик намунасини ўз шеърлари орқали кўрсата олди.\nВатанни улуғлаш, уни эъзозлаш, мадҳ этишга чақириш шеърият учун ғоят табиий, жуда жўн ва осон кўчадиган нарсадай кўринади. Бироқ, бу тарихда эркинлик ўрнига қуллик ҳукм сурган, адолат топталган, миллий қадриятлар камситилган бир шароитда осон кечмаган. Аммо, шоира Ватан куйчиси бўлиб майдонга чиқди, ўз сози билан одамлар юрагида миллий ғурур оловини ёқди.\nЎзбек – ўзига бек! деган унвонни\nЯратганнинг ўзи қилган-ку ато!\nШаккоклик бўлмасми, бу суюк номни\nҚуллар деб таҳқирлаш!\nШеър чинакам санъат даражасига кўтарилмоғи учун унда ғоявийлик билан бадиийлик чамбарчас бирикиб кетиши керак. Зулфиянинг мазкур шеърида бу яққол намоён бўлган.\nШоира қалбида жўш урган туйғуларни ғоят юқори пардаларда куйлайди, унинг ўзликни англашга чақирган хитоби ҳам юрак-юрагингизга етиб боради ва унда изсиз йўқолиб кетмайди:\nБилинг: Комил, Фозил Башар юлдузларига,\nШарқнинг ўзи она бўлган ҳамиша!\nЗулфиянинг мустақиллик йилларида ёзган ва адабиётшунослар томонидан юқори баҳоланган “Хотирам синиқлари” достонида шундай ҳолатга дуч келамиз. Яъни, шоира мус- табид тузумда дардига даво тополмаган, адолатсизликлардан қадди дол бўлган бечора, мушфиқ онанинг ички кечинмаларини халқ мақоли билан ифодалайди:\nОнам “сув бошидан лойқа” дердингиз,\nБилмасдик бу гапда ҳақиқат зуҳур.\nМуҳташам бинода сирли, яширин\nАсл йигитларга қазиларди гўр.\n“Сув бошидан лойқаланади” мақоли воситасида ҳаётнинг аччиқ-чучугини обдон тотган, мустабид тузумнинг зулмкорлигини бошидан кечирган онанинг фикрини аниқ ифодалайди.\nШоира ҳақида ҳар қанча гапирсак оз, чунки ўз ижоди билан бир умрга ўзига ҳайкал қўя олган ижодкорлар қатори асрлар оша мангу яшайди. Шоира эътирофича: “Йиллар ўтаверади, ер юзидаги ҳаёт бундан ҳам гўзаллашаверади, унда бугунгидан ҳам яхшироқ руҳи бой одамлар яшайди. Агар ўша кишилар ҳам менинг бирор сатримни эсга олсалар, ўша сатр улар учун керакли бўлса, қалбининг бўш нуқтасини тўлдирса…!”. Дарҳақиқат, шоиранинг орзу-умидлари бугун тўлалигича ўз исботини топмоқда.\nДилбар НОРМУРОДОВА, Термиз шаҳридаги\n11-умумтаълим мактаби ўқитувчиси\nОлдинги Садоқатга сажда қилган аёллар\nКейинги Спортга ошно ўқувчилар\nЎзини сийлаган адиб\nҲайдовчилар маҳоратли бўлсин…\nСоғлом оила сири


27 июль куни АОКА биносида Олий суд раиси ўринбосари Холмўмин Ёдгоров иштирокида брифинг ўтказилди.\nУнда Холмўмин Ёдгоров охирги 3 йилда суд ҳокимияти мустақиллигини таъминлаш борасида ўтказилган ислоҳотлар ҳақида гапириб, бу борада айрим рақамларни келтириб ўтди.\n«Охирги уч йилда 2273 шахс оқланди. Бу адолат қарор топаётгани ва жамиятимизда қонун устуворлигидан далолат беради.\nИлгари оқлов деган тушунча йўқ эди. Қарор бўлдими, иш ёпиларди.\nШунингдек, ўтган шунча вақт давомида 3500дан зиёд жиноят содир этган ёшлар ва хотин-қизларга озодликдан маҳрум қилиш билан боғлиқ бўлмаган жазолар тайинланди ва улар маҳаллалар ҳамда Ёшлар иттифоқи кафиллигига берилди.\nБу – жазолашдан мақсад ўч олиш эмас, тарбиялаш эканини кўрсатади», – дея Ёдгоровнинг сўзларини келтирмоқда Kun.uz мухбири.\nОлий суд раиси ўринбосари брифинг давомида ўтган ҳафта имзоланган «Судлар фаолиятини янада такомиллаштириш ва одил судлов самарадорлигини оширишга доир қўшимча чора-тадбирлар тўғрисида»ги президент фармонидан кўзланган режалар борасида ҳам маълумот берди.\nУнга кўра, фармон талаби билан 2021 йил 1 январдан вилоятлар миқёсидаги фуқаролик, жиноят ва иқтисодий судлар негизида судяларнинг ихтисослашувини сақлаб қолган ҳолда ягона умумюрисдикция судлари ташкил этилади.\n«Фуқароларни одил судловга бўлган эҳтиёжини қаноатлантириш учун айни пайтда Тошкент шаҳри, Қорақалпоғистон Республикаси ва вилоятларнинг ҳар бирида алоҳида-алоҳида фаолият юритаётган 3та, яъни Жиноят ишлари бўйича, Фуқаролик ишлари бўйича ва Иқтисодий ишлар бўйича судларни бирлаштириш ва улар ишини ҳудди Олий судда йўлга қўйилган тартибда, алоҳида судлов ҳайъатлари сифатида ташкил қилинади», – деди Холмўмин Ёдгоров.


ИШИД, ал-Қоида, Ихвон, Жабҳа ан-Нусра – Хаворижлардир » Тавҳид\nИШИД, ал-Қоида, Ихвон, Жабҳа ан-Нусра – Хаворижлардир\n1,087 марта ўқилган\nИШИД, ал-Қоида, Ихвон ал-Муслимин, Жабҳа ан-Нусра – Хаворижлар ҳамда дўзах аҳлининг кўппакларидир\nМуҳаммад ибн Рамзон ал-Ҳажирий\nУлар хаворижлардир. Алий ибн Абу Толиб (розияллоҳу анҳу)га қарши оёққа турдилар. Ҳаруро номли минтақага келдилар. Шу сабабли «Ҳарурийлар» деб аталдилар. Хаворижларнинг бир қанча номларини учратасиз: «Ал-Қоида», «ИШИД». Номланишлар эътиборга молик эмас. Уларнинг бари хавориж, «Азариқо», «Ҳарурия». Ўтириб олганлари-(идеолог, мутафаккирлари) хаворижларнинг энг тубанларидир. Шижоатлантирадилару, ўзлари чиқмайдилар. Бизнинг замонимизда улар қанчалар ҳам кўп. Абу Умома (розияллоҳу анҳу) Шомда қатл қилинган хаворижларнинг каллаларини кўрганларида айтганлари каби. Шунда: «Жаҳаннам кўппаклари», дедилар. Ёнларида турган бир киши: «Ахир шундай ҳам дейсизми?» – деди. У киши эса: «Расулуллоҳ соллаллоҳу алайҳи ва саллам шундай деганлар» – дедилар. (Савол берувчи киши): «Шундай деб эшитганмисиз?» – деди. (Абу Умома розияллоҳу анҳу): «Акс ҳолда мен (эшитмаган сўзимни айтишга) журъатли эканман-да?! Дарҳақиқат, шундай эшитганман, шундай деб эшитганман, шундай деб эшитганман» – дедилар. Сўнг йигитчага бурилиб: «Аммо улар сизнинг ерингизда кўпчиликдир» – дедилар. Ҳа, улар Аллоҳга онт ичаманки, бизнинг еримизда кўпдир. Аллоҳ уларнинг ёмонлик ва кетларини қирқсин! Аллоҳ уларнинг ишларини шарманда қилсин! Аллоҳ уларнинг сатр-(парда)ларини очсин! Аллоҳ уларнинг мақсадларини рўёбга чиқармасин! Аллоҳ уларнинг туғини юқори қилмасин! Амин! Улар маккор, ёлғончи ҳамда ислом ва унинг аҳлига фитнадир. Шундан кейин бир кимса келиб худди Имрон ибн Ҳаттон Алий ибн Абу Толиб (розияллоҳу анҳу)нинг қотилига олқиш айтгани каби уларга олқиш айтади. У (Имрон ибн Ҳаттон), у Аллоҳнинг махлуқотлари ичида энг яхшиси дея мақтайди.\nТақводор киши томонидан қандай ҳам хуш зарба бўлди.\nБу билан фақат арш соҳиби томонидан розиликка эришишни ирода қилди.\nАлбатта, мен уни бир кун ёдга оламан,\nВа уни Аллоҳнинг ҳузурида тарозиси энг пок махлуқотлардан деб биламан.\nУшбу ботил мақтовга бир боқинглар. Ботил даъватчиларидан бири келиб, уларга олқиш айтишидан ажабланманглар. Уларнинг даъватчилари ва белгилари маълум. Рофизаларни биламиз. Улар ўз давлатига эга, уларнинг рамзлари бор. Хаворижлар ҳам шундай, буни тарихдан ўқиб (биламиз). Ҳозирги асрда хаворижларнинг фикрини энг кўп тарқатганлардан бири Ҳасан ал-Банно асос солган Мисрдаги «Ихвон ал-Муслимин» жамоатидир. Саййид Қутб хаворижларнинг заҳридан нафас олди. Абдуллоҳ Аззом эса ундан бир қадаҳ олди-(сипқорди). Завоҳирий ва Усома бин Ладинлар эса қултумлаб ичдилар. Уни жамийки издошларига эмлаб тарқатдилар. Ҳатто мана ушбу фикрдан заҳарландилар. У ҳақиқатда аччиқ. Чунки биз фарзандларимиз орасида ўшаларга олқиш айтаётганларни учратяпмиз. Уни таълим ва тарбия бераётганлардан ўшаларга ўхшаганларга олқиш ва мақтов айтилиш эшитилган вақтда бу нарса мавжуд эканлигидан ажабланманг. Ал-Қоида ушбу асрда (хаворижларнинг) онасидир. Дарҳақиқат, уни ушбу фирқа ва жамоатлар ташкил қилди. Ҳозирда ИШИД ва Жабҳа ан-Нусра унинг фарзандларидир. Жабҳа ан-Нусра ва ИШИД ўртасида ҳеч қандай фарқ йўқ. У ва бу томонга ўгирилгандаги танга(нинг икки томони) каби. Улар ўртасидаги ихтилоф дунёвий, сиёсий ихтилофдир. Тарбия, фикр ва ақидалари бир. Албатта, мен ИШИД борасида жилов ва сўзни қаттиқ оладиган ва Жабҳа (ан-Нусра) ҳақида сукут сақлайдиганлардан ажабланаман. Гўёки у (Жабҳа ан-Нусра) покдомонроқ ва Аллоҳга яқинроқ. Балки уларнинг бари хавориж. Гарчи улар билан булар ихтилоф қилсалар-да айни тарбия, ақида ва фикрларда бардавомдирлар.\nХаворижлар учта (залолатга) қўл урдилар:\n1) Жамоатдан ажралдилар;\n2) Ҳукмдорни кофир дея ҳукм қилдилар;\n3) Ўзларидан бўлган бир кишини олиб келдилар.\nБугунги тун кечагисига қандай ҳам ўхшаш. Оиша розияллоҳу анҳо билан кечган бир ҳодисани сизлар учун ёдга оламан. Муоза исмли бир аёл келди. Эътибор беринглар! Биз нима учун ҳазир бўлишга чорлаймиз? Чунки ҳазир бўлишга чорлаш шаръий манҳаждир. Шунга ўхшаш сўзни авом одамлар орасида айтишлик ярайдими? Нима бўлганини эшитинглар. Бир аёл Оиша розияллоҳу анҳо ҳузурларига келиб: «Эй онажон! Нима учун ҳайз кўрган аёл рўзанинг қазосини ўтайди-ю, намознинг қазосини ўтамайди?» – деди. Хаворижларда далил ва ҳужжатларга зид келадиган сўзларни айтиш маъруфдир. (Оиша розияллоҳу анҳо) ушбу тушунчани кўрганларида, савол берувчи томонидан бўлган ушбу тушунчада муаммо бор. Муаммони аритадиган савол берилиши лозим, тоинки ҳолат равшанлашсин. Унга нима дедилар? «Сен ҳарурийларданмисан?» – дедилар. Эътибор қаратинглар! «Сен ҳарурийларданмисан?» – дедилар. Бу хаворижларни гуруҳга ажратишликдир. Набий соллаллоҳу алайҳи ва саллам сифатлаганлари каби ақида нуқтаи назаридан уларнинг номлари хавориждир. Биродарим, шайх Аввоз (хаворижлар ҳақида ворид бўлган) ўн ҳадис дея зикр қилганларига қўшимча қиламан. Балки у юзтадан кўпроқдир. «Саҳиҳайн»да ўттизта ҳадис. «Саҳиҳайн»да ўттизта ҳадисдан кўпроқ. Хаворижлар хавориж дея сифатланган. (Оиша розияллоҳу анҳо): «Сен ҳарурийларданмисан?» - дедилар. Рўза, намоз, (уларнинг) қазосини ўташ ва ҳайз ҳукмларидан жоҳил қолган оддийгина тобеъин аёл ҳарурийларни билмай қолмади. «Эй онажон! Ким у ҳарурийлар? Мен билмайман. Нима деяпсиз? Кимни қасд қиляпсиз?» – демади. (Оиша розияллоҳу анҳо): «Сен ҳарурийларданмисан?» – дедилар. У аёл: «Йўқ, эй онажон!» – деди. Демак, у аёл ҳаруриянинг маъносини билди. Чунки (хаворижлардан) ҳазир бўлишга чорлов овозаси авом одамларга ҳам етиб борган эди. Ҳатто турли фирқа ва хаворижлардан ҳазир бўлдилар. У аёл: «Йўқ, эй онажон! Бироқ мен шунчаки сўраяпман» – деди. (Оиша розияллоҳу анҳо) жавобни кўргач, (ўзлари томондан бўладиган) жавоб тафсилий бўлиши ярамасди. Балки у аёлнинг зеҳниятига масаланинг аслини боғлаш учун таъсилий жавоб бўлиши ярар эди. Шунда унга нима дедилар? «Бизга шундай буюрилган эди» – дедилар. Бу таъсилий-(асос ўрнатиш) жавоби эди. Бу билан кўплаб масалалар бир ўлчов-(меъёр)га тушадики, шаръий буйруқ «Эшитдик ва итоат қилдик»дир. Бироқ хаворижлар «Эшитдик ва итоатсизлик қилдик» (йўлидан борадилар). Бугунги тун кечагисига қандай ҳам ўхшаш. Бугунги кунда жамоатдан ажралиш, ҳукмдор кофирдир дея ҳукм қилиш ҳамда жамоат тузиш (мавжуд). «Ихвон ал-Муслимин» жамоати ҳақида юртимиз, Аллоҳ унга тавфиқ берсин, ҳазир бўлишга чорлаш ва гуруҳларини кўрсатиб улар хаворижлардан дея берган баёнотинигина айтаман. Улар ҳақиқатда кўп тармоқларга эга. Шуларнинг зимнидан «Сурурия» тармоғики, у «Ҳарурия»дан фақат син ва ҳа ҳарфлари билан ажралиб туради. Аслида эса улар ҳам жамоатдан ажралган, ҳукмдорни кофир деб ҳукм қилади, байъатни ечган-(воз кечган)дир. Улар хаворижлар. Фақат гуноҳи кабира соҳибини кофир деб ҳукм қиладиган кимсагина хавориж эмас. Бу хавориж фирқаси сифатланадиган айрим сифатлардир. Улар бир қанча тоифа. Ҳа (шундай).\n/ Кутубхона / Адашган тоифалар / ИШИД, ал-Қоида, Ихвон, Жабҳа ан-Нусра – Хаворижлардир\nУмар → 25.10.2010 йил\nALLOH roziy bo`lsin sizlardan. Maqolangizdan ta`sirlandim. ROBBIMIZ barchamizzi ilmga amal qilguvchilardan qilsin(amin)\nibn yaqub → 18.02.2014 йил\nAssalamu alaykum va rohmatulloh shayh Abdulla Azam rohimahulloh haqlarida ahli sunna ulamolari qanday fikr bildirishgan


Nikohdan oldin tibiy ko`rikdan utmagnlik salbiy oqibatlar - Hikoyalar, Maqolalar, Bloglar, Jinsiy hayot Saboqlari, Jinsiy Aloqa - Uz18.Ru saytida o`qing\n“Бошимдан ўтган бу воқеа кўпчиликка ибрат бўлар, деб ўйладим”, Аёлнинг кўзлари изтиробга тўла, қалби эса маҳзун эди.\nАёл ўғлини уйлантириш учун қариндошлари, таниш-билишларида қизи борларини суриштира бошлади. Ўғли энди институтни битирди, шунинг учун ҳам ёшроқ қизни келин қилиш истаги бор эди. Узоқ қариндошида кўрса ҳавас қилгудек қиз борлигини эшитиб, синглисини олиб совчиликка борди. Қизнинг оиладагилари уларни илиқ кутиб олди. Икки томонни нияти бир жойдан чиқиб, учрашув кунини тайин қилишди. Учрашувдан ўғли фаромуш бўлиб келди. Онасига қизга кўнгли бўлмаётганини этиб, бошқа жойга боришни айтганида, онаси: “Қиз ҳали ёш, ҳаяжонланган, суриштириб келдим, ҳамма мақтаяпти”, деб ўғлига таскин берди.\nТўйдан бир ҳафта ўтар-ўтмас, йигит онасига келинни ўзини ғалати тутаётганини айтганида, янги уйга кўника олмаётган бўлса керак, деб эътибор беришмаган. Аммо келинни қайнотасини олдида ҳам келинларга хос бўлмаган гапларни гапириши, кўп хаёл суриши аёлни ўйлантириб қўйди. Аммо охирги марта келинининг аҳволи буткул ақлдан оздираёзди. Ҳаммомга кириб кетган келин 4 соатда ҳам чиқавермагач, хавотир олиб, қайнона секин эшикни тақиллатади. Ичкаридан келин:“Мени тинч қўйинглар, мен икки йўл ўртасида турибман. Ўзимни ўлдиришга ўткирроқ нарса топа олмаётибман”, деб айтганида, қон миясига урди. Эшикни амаллаб очиб, келинни ётоғига олиб киришди. Бу ҳолат тез-тез такрорлана бошлади.\nКелиннинг ота-онасини чақиртиришганда, ҳаммаси равшан бўлди. Қиз ёшлигида йиқилиб, боши лат еган экан. Ўзини билмай қолиш ҳолатлари ёшлигида бўлиб турган. Мактабга боргач, қиз ўзини яхши тута бошлаган. “Турмуш қурса, яхши бўлиб кетади”, “Битта туғиб олса, хасталигидан нишон қолмайди”, дегувчиларнинг маслаҳатига кириб, қизини турмушга ёш узатишга рози бўлган. Лекин қиз балоғатга етган бўлсада, ҳали турмуш қуриш ёшига етмаган эди, ҳатто ФҲДЁдан битта фарзандлик бўлгандан кейин ўтишади, деган ўй билан шифокорлар кўригидан ҳам ўтишмаган эди. Бўлаётган жами кўнгилсизликлар айнан тиббий кўрикдан ўтмаганликнинг салбий оқибатлари эди.\nОта-онаси қизини кўч-калони билан ўша куниёқ уйига олиб кетишибди.\nШу ерда бир нарсага ойдинлик киритишни лозим деб топдик. Уйланаётган йигит албатта қиз томонни, турмушга чиқаётган қизнинг яқинлари йигит томонни суриштиришади. Суриштиришга борилганда айрим қўшнилар “Йигит нобоп бола, тўғрисини айтсам, қўшнимга хиёнат қилган бўламан”, деб келганларга ёлғон гувоҳлик бериб юборадилар. Қизни ҳам суриштириб боришса, “Қиз енгил табиат, ярим кечада келади. Бу тўғрисида гапирсанг балога қоласан”, деб қизни мақтаб юборишади. Ахир ёлғон гувоҳлик бериш катта гуноҳлигини ҳамма билиши керак.\nАбдураҳмон ибн Абу Бакра отаси розияллоҳу анҳудан ривоят қилади: “Расулуллоҳ соллаллоҳу алайҳи васалламнинг ҳузурларида эдик, шунда ул зот: “Гуноҳларнинг энг катталари ҳақида сизларга хабар берайми? деб уч марта айтдилар кейин дедилар: “Аллоҳга ширк келтириш, ота-онага оқ бўлиш”... Ёнбошлаган ҳолда эдилар, ўтириб олдиларда: “Огоҳ бўлинглар, ёлғон гапириш ва ёлғон гувоҳлик бериш” деб такрорлайвердилар, ҳаттоки биз: “Қанийди тўхтасалар эди”, деб қолдик”(Имом Бухорий).\nФҲДЁ қайдидан олдин шифокорлар кўригидан ўтмасликнинг салбий оқибатлари борасида яна талайгина воқеаларни келтириш мумкин.\nMuallif: QIROL08.03.2018 17:02


Шимкентда Жанубий Қозоғистон вилояти ҳокими Жансейит Туймебаев соврини учун анъанавий республика “Жайдарман” ўйини ўтди.\nТадбирнинг мақсади – Президентимиз Н. Назарбаевнинг “Келажакка йўлланма: маънавий янгиланиш” мақоласини ёшлар орасида кенг тарғиб қилиб, давлат ёшлар сиёсатини амалга ошириш ва ёш истеъдодларни қўллаб-қувватлаш эди.\nЧиройли ҳазил ва топқирликнинг янгича намунасини намойиш этган ўйинларда Алмати, Талдиқўрған, Қизилўрда, Арқалиқ шаҳарлари ва Жанубий Қозоғистон вилоятининг энг яхши жамоалари иштирок этди.\nТомошабинларни кулгига кўмиб, ҳакамлар ҳайъатининг кўнглини топган Жанубий Қозоғистон вилоятининг “Байдың балалары” жамоаси бош соврин (300 минг тенге)ни эгаллади. Иккинчи ўрин (200 минг тенге) Қизилўрда вилояти жамоасига буюрди. Олдинги учликдан кўринган Шимкент шаҳрининг “Алақай балақай” жамоаси эса 100 000 тенгелик махсус мукофот билан тақдирланди.\nШуниси қувонарлики, ўйинларда вилоят ўзбек этномаданият бирлашмаси қошидаги ёшлар уюшмасининг "Ясси" жамоаси чиқишлари ҳам томошабинларнинг олқишларига сазовор бўлди. Ташкилотчилар жамоани ушбу беллашувга тайёрлашга ҳомийлик қилган Енбекши туман ўзбек этномаданият бирлашмаси раиси\nТ. Нишонбоевга алоҳида миннатдорчилик билдиришди.\nШоҳиста ТОШПЎЛАТОВА, 2017-09-11, 20:11 175


"Ўзбекистон учун 100 ғоя"га самарқандлик ёшлар қандай лойиҳаларни тақдим этяпти? - zarnews.uz\nПрезидент раҳбарлигида 2021 йил 27 январда мамлакатимизда ёшларнинг бандлигини таъминлаш ва уларнинг бўш вақтларини мазмунли ўтказишга қаратилган видеоселектор йиғилишида "Ўзбекистон учун 100 ғоя" лойиҳасини амалиётга жорий этиш вазифаси берилган эди.\nМазкур топшириқ ижросини таъминлаш мақсадида вилоят ёшларининг 170 га яқин ғоя ва таклифлари шакллантирилди.\n- Кейинги пайтларда юртимизда қонун ва қонуности ҳужжатларни қабул қилишда ёшларнинг ҳам таклифлари инобатга олиняпти, - дейди Ўзбекистон ёшлар ишлари агентлиги вилоят бошқармаси бошлиғининг ўринбосари Д.Исмоилов. - "Ўзбекистон учун 100 ғоя" лойиҳаси ҳам ёшларнинг фикрига таяниб амалга оширмоқда. Самарқандлик ёшлар томонидан ҳам мамлакатимиз тараққиётига хизмат қиладиган таклифлар келиб тушди. Масалан, Мурод Нормўминовнинг “Жавоб ТОП” стартап лойиҳаси рўйхатга олинди. Ушбу лойиҳа ўқувчилар ва талабалар томонидан берилган мураккаб саволларга жавоб берувчи турли соҳа экспертларини қамраб олган интерактив онлайн платформадир. Лойиҳанинг асосий мақсади билимга эга бўлган талабалар ва мутахассисларни муайян фан ёки соҳани ўрганишда турли муаммо ҳамда қийинчиликларга дуч келаётган ёшлар билан ҳамкорлигини таъминлаш, улар учун қўшимча даромад келтирувчи иш ўринларини яратишдир.\nТанлаб олинган шу каби барча ғоялар сараланиб ва умумлаштирилиб, республика аппарати ва бошқа манфаатдор идораларга тақдим қилинди.\nЁшлар ишлари агентлиги Самарқанд вилояти бошқармаси ахборот хизмати.\nТеглар: ёшлар "Ўзбекистон учун 100 ғоя"


, 27 2020, 20:25\n14 янв, 16:05 3 138 Жамият\nТарихий ҳужжат имзоланди: Ўзбекистонда пахтага давлат буюртмаси бекор қилинди 06 мар, 15:39\nҚишлоқ ва сув хўжалиги вазирлиги иккита вазирликка ажратилди 13 фев, 21:10\nҚишлоқ ва сув хўжалиги вазири лавозимидан кетди 13 фев, 21:00\nПрезидетн Қарори: ғўза етиштириш учун самолётлар жалб этилади 22 авг, 10:33\nСуперлига. "Қўқон-1912" ўз майдонида "Бунёдкор"ни мағлуб этди 27 сен, 19:44 68\nТоғли Қорабоғда яна кескинлик: Асосий маълумотлар 27 сен, 19:19 97\nКоронавирусга чалинган инсоннинг организмида қандай ўзгаришлар юз беради? 27 сен, 18:08 289\nЖарқўрғонда меҳнат ярмаркаси ташкил этилди 27 сен, 17:40 150\nОзарбойжон ва Арманистон ўртасида жанговар тўқнашувлар бошланди 27 сен, 17:00 655\n“Арсенал” Шомуродовни унутгани йўқ! 27 сен, 15:30 510\n"Пахтакор"нинг чорак финалдаги рақиб қачон аниқланади? 27 сен, 15:00 537\nМамлакатни либераллаштириш йўлида. Мирзиёев Ўзбекистонни қанчалик ўзгартирди? 27 сен, 14:05 440\nКоронавирусни токсик заҳарланишдаги каби даволаш таклиф этилди 27 сен, 13:30 611


ҚР Бош вазири: Эмлаш суръатини ошириш керак\n11 Август 11:05\nNUR-SULTAN. Kazinform - Эмлаш суръатини ошириш керак. Бу ҳақда Қозоғистон Бош вазири Асқар Мамин Ҳукумат йиғилишида таъкидлади, деб хабар беради Kazinform мухбири.\nКоронавирус: Украинада жамоат транспорти тўхтаб, мактаблар ёпилди Қозоғистонда коронавирус вакцинасининг I компоненти билан 8 054 450 киши эмланди Эпидемиологик баҳолаш матрицаси: Aтирау вилояти «сариқ» зонага ўтди\n«Касалликнинг ўсиш суръати секинлашди ва эпидемиологик вазият аста -секин барқарорлашмоқда. Вируснинг репродуктив индекси 1,01 га тенг. Инфекцион ўринлар сонининг 54 фоизи ва реанимация ўринларининг 45 фоизи банд. Пандемиядан чиқишнинг ягона йўли - эмлаш. Ҳозирги вақтда 5,9 миллиондан ортиқ одам вакцинанинг биринчи , 4,5 миллионга яқин одам эса иккала компоненти билан эмланган «, - деди Бош вазир.\nБироқ, Асқар Мамин бу етарли эмаслигини таъкидлади.\n«Эмлаш суръатини ошириш керак. Айниқса, Ғарбий Қозоғистон, Манғистау ва Атирау вилоятлари ҳокимлари бу масалани назоратга олиши ва август ойида эмлаш режасининг бажарилишини таъминлаши керак. Барча ҳудудларда эпидемиологик вазиятни назорат қилиш зарур. Нур-Султан, Алмати, Чимкент шаҳарлари ва Қарағанди вилояти ҳокимликлари бу масалага алоҳида эътибор қаратишлари керак. Аҳоли, айниқса, ниқоб кийган ҳолда, чеклов чораларига амал қилишини таъминлаш керак. Бунинг учун мониторинг гуруҳлари ишини кучайтириш ва қоидабузарларни жавобгарликка тортиш керак «, - деди у.\nБош вазир, шунингдек, Ashyq тизимида иштирок этувчи тадбиркорлик субъектлари сони доимий равишда ўсиб бораётганини таъкидлади.\n«Уларнинг сони 5 баробар : 21 мингдан 101 минггача ошди. Бу бизнесни давом эттиришга имкон беради. Шу боис, Ashyq иловасидан фойдаланишни янада кенгайтириш керак, - дея Бош вазир Асқар Мамин бу масала назоратини ўринбосари Ерали Тоғжановга топширди.\n#Тиббиёт #Ҳукумат мажлиси #ҚР Бош вазири\nКеча Қозоғистонда 1910 киши коронавирусдан даволаниб чиққди


Шайх Субҳининг насиҳати - Hidoyat.uz\nАсосий саҳифа Мақолалар Шайх Субҳининг насиҳати\nАбдулла бир куни кечаси яна менинг уйимга келди. У ажойиб кўринишда эди. Негадир бу гал тамакисини тутатмади. Туннинг охирида мен шу ҳақда сўрадим. Шунда у менга қуйидаги қиссани сўзлаб берди…\n“Ал-Азҳар” олими шайх Субҳи ўзининг ҳаётини мусулмонларни чекишдан қайтариш учун бағишлаган. Мен у ҳақида яхши билганим учун ундан худди вабодан қочгандай қочар эдим. Ҳаётимнинг аксар қисми ашаддий кашандалик билан ўтган ва бу одатини ташлаш хаёлимга ҳам келмасди. Шайх Субҳига кўчада дучлашиб қолсам, йўлни бошқа томонга солиб кетардим.\nАммо бир гал мен ғафлатда қолдим. Мен Маадидаги дўстимникига меҳмонга келгандим. У ерда фаластинлик ёш олим, мусулмон-немис ва Вахатадан келган мисрлик бор эди. Мезбон билан фаластинлик олимни ҳисобга олмаганда, йиғилганларнинг ҳаммаси чекишарди. Шу чоқ эшик тақиллаб қолди.\n– Шайх Субҳи! Хуш келибсиз!\nМен бу гапни эшитишим биланоқ, сигаретни ўчириб, қутисини яширдим-да, қўлимни букиб, ўзимни ҳеч нарса билмагандай ўтиравердим. Қолган икки кашанда эса шайхни танимагани учун сигарет тутунини ютиб-чиқаришда давом этаверди.\nШайх ҳам худди ҳеч нарсани сезмагандай, ҳар бир киши билан саломлашишди-да, ўтирди. Таниқли олимнинг фаолиятидан яхши хабардор бўлган фаластинлик ўспирин шу пайт ўша мавзуни кўтарди:\n– Шайх, орамизда чекувчилар бор. Сиз уларга насиҳат қилиб қўймайсизми?\nШайх Субҳи илмий фаолият олиб боришдан ташқари, яна парфюмерия савдоси билан ҳам шуғулланарди. У бу ерда меҳмонлиги ва у томондан танбеҳ бериш одобсизлик бўлишини айтди. Шу билан ҳаммаси тугаган бўларди, бироқ, Вахатадан келган мисрлик суҳбатга қўшилди.\n– Шайх, ҳар бир одам чекишнинг – ҳаром эмас, балки макруҳ эканлигини, яхши билади…\nМана энди шайх Субҳида жавоб қайтариши учун тўлиқ имкон туғилди. У аста-секин мисрлик билан араб тилида суҳбатлаша бошлади. Йигит аввалига асабийлашиб, ўзини ҳимоя қилди, бироқ, шайх сўзни давом эттиргани сари у секин-аста тинчлана бошлади. Сўнг қаддини букиб, янада диққат билан суҳбатдошига эътибор қаратди. Кейин эса қутидаги сигаретини олиб, гўё муқаддас ваъда бергандек, уни шайх Субҳига узатди. Шайх қутини очиб, ундаги сигаретларни бирма-бир синдиргач, қутини йигитга қайтариб берди. Қолганлар эса бу манзарани таажжуб ва сукунат ичра кузатишмоқда эди.\nБиринчи бўлиб немис сўз бошлади:\n– Мен йиллар давомида чекишни ташлашга уриниб келаман, лекин ҳеч буни эплай олмаяпман. Сизлар шайхдан ҳозиргина дўстимизга айтган гапларини қайтадан инглиз тилида гапириб беришини илтимос қилмайсизларми?\nШундай қилиб, шайх сўзини қайтадан бошлади. Лекин энди таржимаси билан сўзларди. У чекишга қарши диний ва тиббий далиллардан кўпини таржима қилгач, шундай гап айтдики, бундан мен ниҳоятда ҳайратга тушдим:\n– Илгари замонларда, агар одамлар ғам-ғуссага ботадиган бўлсалар, ёнларидан тасбеҳларини олишиб: “Аллоҳ, Аллоҳ” дейишар ва уларнинг қалбига сакинат инар эди, худди Қуръони каримда марҳамат қилинганидек:\n“Аё, Аллоҳнинг зикри ила қалблар ором олмасми?”\nУлар Аллоҳнинг номи билан тин олишар ва улардаги руҳий тушкунлик барҳам топарди. Ҳозирчи, одамлар нима қилишяпти? Улар сигаретни олишади-да, уни тутатишади. Агар зикр қиладиган одамнинг оғзида Аллоҳнинг исми бўлса, сигарет чекувчининг оғзида нима бўлади? Тутун ва олов.\nБуни эшитиб, яшириб қўйган сигарет қутисини олдим-да, шайхга узатдим. Ёнимдаги немис ўртоғим ҳам шундай қилди…\nМайкл Сугичанинг “Hearts Turn” китобидан\nАзизбек ХОЛНАЗАРОВ таржима қилди


"Қўқон-1912" назорат ўйинида "Қизилқум" билан дуранг ўйнади\n17 июль, 2017, 08:03\nЎзбекистон чемпионати иккинчи даврасига тайёргарлик кўриш жараёнида "Қўқон-1912" жамоаси "Қизилқум" футболчиларига қарши назорат ўйинида майдонга тушди.\n"Бунёдкор" академиясига тегишли майдонда бўлиб ўтган учрашувда кучлар тенг келди — 1:1.\n“Пахтакор” Биринчи лига жамоаси билан дуранг ўйнади\n“Қўқон-1912” – “Қизилқум” – 1:1\nГоллар: 0:1 — Носир Отақўзиев (автогол, 30), 1:1 — Муҳаммаданас Ҳасанов (65)\n“Қўқон-1912”:13. Никита Рибкин, 8. Баҳодир Акрамов, 18. Жалил Кимсанов, 7. Жамшид Ҳасанов, 25. Носир Отақўзиев, 70. Азамат Мамажонов, 19. Суҳроб Бердиев, 26. Акмал Холмуродов, 10.Қувондиқ Рўзиев, 22. Мурод Ҳолмуҳаммедов, 15. Ойбек Рустамов.\nЗахира: 12. Азиз Ашуров, 30. Ислом Абдуллаев, 8. Собир Хамидов, 28. Авазхон Маматхўжаев, 24. Иброҳим Раҳимов, 33. Муҳаммаданас Ҳасанов, 29. Иқбол Маликжонов, 11.Темур Толипов.\n“Қизилқум”: 22. Артём Макосин, 3. Шукурали Пўлатов, 4. Эркин Бойдуллаев, 9. Отабек Зокиров, 14. Файзулло Қамбаров, 18. Самандар Шодмонов, 20. Ғайрат Жумаев, 23. Шерали Жўраев, 27. Илҳом Юнусов, 35. Максим Юрку, 77. Нодир Камолов.\nЗахира: 1. Эркин Жабборов, 2. Виктор Григорьев, 8. Акмал Рустамов, 15. Отабек Исроилов, 19. Акрам Баҳриддинов, 32. Хумоюн Абдуалимов, 85. Феруз Бобоқулов.


КООПЕРАТИВ ЯРМАРКАДАН 850 НАФАР ФУҚАРО ИШ ЖОЙИГА ЙЎЛ ОЛДИ (+ВИДЕО) - AUZ.UZ\nФуқароларни камбағалликдан чиқариш, “Аёллар дафтари” ва “Ёшлар дафтари”га киритилганларнинг бандлигини таъминлаш куннинг долзарб вазифаларидан. Андижон шаҳридаги Алишер Навоий номидаги боғда ташкил этилган янги иш ўринлари кооператив ярмаркаси айни шу мақсадга қаратилди.\nТадбирга бугунги кунда ишсиз юрган, кам таъминланган оилалардаги аёллар ва ёшлар билан бирга молия муассасалари, аҳоли бандлигини таъминлашга масъул ташкилотларнинг раҳбарлари, тадбиркор ва ҳунармандлар таклиф этилди. Унда ёшларни ишга жойлаштириш, тадбиркорликка қизиқтириш, янги иш ўринлари яратиш масалалари муҳокама қилинди ва мавжуд муаммоларни бартараф этиш бўйича очиқ мулоқот бўлиб ўтди. Тадбиркор ва ҳунармандлар томонидан кўргазма ташкил этилди.\n-Аҳоли бандлигина таъминлаш доим эътибордаги масала. Бироқбугун сизлар бир нарсани унутмаслигингиз керак. Кейинги вақтда орамизда боқимандаликка ўрганганлар оз бўлсада учраб турибди. Шу сабаб энди бундай инсонларга биз балиқ ўрнига қармоқ берамиз. Аниқроқ қилиб айтсам уларни ҳаракатга келтирамиз,-деди тадбирда сўз олган вилоят ҳокимиШуҳратбек Абдураҳмонов, -Амалдаги йилда 114 минг 302 нафар ишсиз ва банд бўлмаган фуқароларнинг бандлигини таъминлашни режалаштирганмиз. Бугун мана шу тадбир якунида таклиф этилган 850 нафар иштирокчи тўғри иш жойига йўл олади. Сизлардан фақат ташаббус керак. Тадбиркорликтўхтовсиз ҳаракатни талаб қилади. Шу сабаб ҳар бирингиз имкониятдан самарали фойдаланиб, ўз йўлингизни топишингизга ишонаман. Бу йўлда биз сизларни қўллаб-қувватлаймиз.\nСубсидия-зарур ҳолларда бериладиган пул маблағи. Тадбирнинг асосини ҳам айни шу йўл билаништирокчиларнинг бандлигини таъминлаш ташкил этди. Бунинг учун янги ташкил этилган 17 та кооперативларга 2 миллиард 82 миллион сўм пул ажратилди. Савол туғилади: бу маблағ қандай тартибда ишлатилади?\nКооперативлар 3 та йўналишга ихтисослашган. Ўз қизиқишига қараб кимдир паррандачилик, кимдир қуёнчилик ва яна кимдир тикувчилик йўналишини танлайди. Ҳар бир туманда бу йўналишлар бўйича тадбиркорлар иш олиб бормоқда. Юқоридаги маблағ ҳисобига ёшлар парранда ёки қуён билан таъминланади, тикувчиликка қизиққанлар ишга қабул қилинади.\nЯхши томони парранда ва қуёнлар олувчининг хонадонига кооператив томониданклетка ва бир ойлик озуқа билан етказиб берилади. Кейинчалик тайёр махсулотни сотиш,озуқа билан таъминлаш ва ветеринария хизмати ҳам уларнинг зиммасида.\n-Корхонамиз оёқ кийимлар ишлаб чиқаришга ихтисослашган,-дейди Балиқчи туманидаги “Юксак обод сари 555” масъулияти чекланган жамияти раҳбари Тохиржон Толипов.- Ҳозирда 15 нафар ёшлар билан иш олиб боряпмиз. Бериладиган субсидия ҳисобига яна 50 нафар ишсиз бўлган ва “Темир дафтар”га киритилганларни ишга оламиз. Натижада ишлаб чиқариш сурати ҳам ўсади.\nТадбиркор Нодирбек Мухторов раҳбарлигидаги “JIL VOY WANG”ишлаб чиқариш кооперативи Пахтаобод туманидаги Нурдиёр МФЙда амалдаги йил бошида ташкил этилди. Хитой технологиялари асосида ишлаётган корхонада ҳозирда 50 нафар маҳалла фуқаролари иш билан банд. 122 миллион 500 минг сўм субсидия ҳисобига уларнинг сони уч баробарга ортади.\n-МФЙ фаоллари билан хонадонма хонадон юриб йил бошида вақтинча ишсиз ва “Темир дафтар”га киритилган оилаларни ўрганиб чиқдик,-дейди Пахтаобод туман аҳоли бандлигига кўмаклашиш маркази директори ўринбосари Хушнудбек Аҳмадалиев.-Биринчи чоракнинг ўзида 1493 нафарининг бандлиги таъминланди. Эндиликда Н.Мухторовга берилган субсидия яна 100 та оилага қувонч олиб киради. Бир фуқаронинг иш жойига эга бўлишиоила иқтисодининг яхшиланишига хизмат қилади.\nКооператив ярмарка якунида кўзланган мақсадга эришилди. Таклиф этилганлартўла ишга қабул қилинди.\nЗухриддин УМРЗОҚОВ олган сурат.


“Реал Мадрид” якунланган мавсумнинг ҳисоботини эълон қилди. Клуб 2021-22 мавсумда катта фойда кўрган - EFFECT.UZ\n“Реал Мадрид” ниҳоясига етган мавсумни фойда билан якунлади. Клуб 2020-21 мавсумнинг ҳисоботини эълон қилди.\nМадридликлар зарарларни камайтиришга қаратилган бир қатор чора-тадбирларни амалга оширгандан сўнг, 2020/21 молиявий йилни солиқлардан кейин 874 минг евро фойда билан ёпишга муваффақ бўлди (313 минг – 2019/20 йилги мавсумда).\n“Реал” маошларни 58 миллион еврога, операцион харажатларни 62 миллионга қисқартирди, сотишлар ва футболчиларнинг кетиши туфайли 175 миллион олди.\nШундай қилиб, “қаймоқранглилар” Европанинг ушбу вақт ичида йўқотишларга дуч келмаган кам сонли топ-клубларидан бирига айланди. УEФА томонидан ўтказилган тадқиқотга кўра, 2019-2021 йилларда Европа клублари учун операцион зарарлар 6 миллиард еврога яқин.\nКлубнинг соф қарзи 240 миллион евродан 46 миллион еврогача камайди, 2021 йил 30 июндаги ҳолати бўйича 524 миллион, капитал эса 122 миллион\nTeglar:«Реал Мадрид», Uefa, Ла Лига


Материаллар 01.09.2017 » Ёшлик илҳомлари...\nEsdalik.uz - ёшлик илҳомлари » Материаллар 01.09.2017\nadmin дан 20:41, 1 сентябрь 2017\nБош устина десам тақдир азалга,\nОгаҳийга панжа урма дедилар,\nСекин мурожаат қилсам ғазалга,\nЎтгин чорраҳада турма дедилар.\nМен бир куни шоир бўлурман десам,\nҚўй қизим хом ҳаёл сурма дедилар,\nБарига қўл силтаб жимгина турсам,\nЁз қизим, бундайин юрма дедилар.\nadmin дан 20:15, 1 сентябрь 2017\nКўксингизга ўт ёқиб қўйдим,\nУни кўз ёшларим ўчирармикин?!\nКўзингизга тик боқиб қўйдим,\nЭнди Тангрим мени кечирармикин?!\nОна – меҳр тўла нигоҳи маъсум,\nДарёдек кўксида дарди пинҳоним.\nОта – кафтларидан қўймайин бир зум,\nКўзин қароғида асраган жоним.\nadmin дан 00:38, 1 сентябрь 2017


2017 йилнинг IV чорагида қатъий пул-кредит сиёсатининг давом эттирилиши ва монетар омилларнинг нархлар ўсишига таъсирини камайтиришга қаратилган чора-тадбирларга қарамай иқтисодиётда юқори инфляцион босим сақланиб қолди.\nЎзбекистон Республикаси Давлат статистика қўмитасининг маълумотларига кўра, 2017 йилда истеъмол нархлари индекси (ИНИ) бўйича ҳисобланган инфляция даражаси 14,4 фоизни, 2017 йилнинг IV чорагида эса 6,1 фоизни ташкил этди. Бунда озиқ-овқат маҳсулотлари нархлари 15,9фоиз, ноозиқ-овқат маҳсулотлари – 16,1 фоиз ва хизматлар – 8,6 фоизга ошди.\nИстеъмол нархлари индекси таркибида озиқ-овқат ва ноозиқ-овқат маҳсулотлари нархларининг ўсиш суръатларида олдинги йилларга нисбатан номутаносиб равишда тезлашув кузатилди.\nХизматлар нархлари ва тарифлари ўсиш суръатлари 2017 йилнинг II ва III чоракларга (2,4 ва 3,1фоиз) нисбатан секинлашиб IV чоракда 1,5 фоизни ташкил этди.\n2017 йилнинг ноябрь ойида бензин ва электр энергияси нархларининг оширилиши йилнинг IV чорагида инфляция даражаси ўсишига таъсир кўрсатган омиллардан бўлди.\nШу билан бирга, ўтказилган сўровларга кўра, 2017 йилнинг декабрь ойида иш ҳақи ва ижтимоий тўловлар миқдорини оширилиши туфайли инфляцион кутилмаларнинг ортиши ҳам иқтисодиётдаги истеъмол нархлари ўзгаришига ўз таъсирини кўрсатди.\nИстеъмол нархлари динамикасининг ойлар кесимидаги таҳлили 2017 йил давомида инфляция даражасига озиқ-овқат маҳсулотлари нархларининг ўзгариши энг кўп таъсир этганлигини кўрсатмоқда.\nИқтисодиётда 2016-2017 йиллар давомида нархлар ўзгариши таҳлили ички нархлар ўсишига монетар омиллар билан бир қаторда номонетар омилларнинг таъсири мавжудлигини кўрсатмоқда.\nХусусан, 2017 йилнинг ёз ойларида озиқ-овқат нархларининг мавсумий пасайиши 2016 йилга нисбатан сезиларли даражада паст бўлган бўлса, 2017 йилнинг куз-қиш мавсумидаги ўсиш суръатлари 2016 йил кўрсатгичларидан анча юқори бўлди.\nШунингдек, 2017 йилда озиқ-овқат маҳсулотлари нархларининг 2016 йилга нисбатан номутаносиб ўсиши кузатилди. Хусусан, ноозиқ- овқат маҳсулотлари нархлари ўсиш суръатлари 2016 йилда 10,1 фоиздан 2017 йилда 16,1 фоизгача тезлашган бўлса, озиқ-овқат маҳсулотлари – 0,3 фоиздан 15,9 фоизгача ошди.\nНархларнинг сезиларли ўсиши гўшт маҳсулотлари, тухум, шакар, сут, ўсимлик ёғлари ҳамда мева ва сабзавот маҳсулотлари (олма ва нок, помидор, бодринг, картошка ва бошқалар) ҳисобига тўғри келди.\nНоозиқ-овқат истеъмол маҳсулотларидан қурилиш материаллари, шахсий гигиена маҳсулотлари, кийим-кечак ва пойабзал нархларининг ўсганлигини қайд этиш мумкин.\nИчки истеъмол бозоридаги нархлар ўсишига номонетар омилларнинг таъсири, ташқи савдонинг эркинлаштирилиши натижасида ички нархларнинг қўшни давлатлардаги нархлар даражасигача ўсиши, маҳсулотларни импорт қилишда суст рақобат муҳити ҳамда қурилиш маҳсулотларига бўлган ички талабнинг ошиб бориши билан изоҳланади.\nII. Пул-кредит сиёсати\n2017 йилнинг IV чорагида пул-кредит сиёсати инструментлари ва чораларини қўллашда асосий эътибор инфляцияни жиловлашга қаратилди.\nХусусан, 2017 йилнинг октябрь-декабрь ойларида банклараро пул бозоридаги ўртача тортилган фоиз ставкасининг 11,8 фоиздан 13,1 фоизгача ошиши кузатилди.\nШу билан бирга, мажбурий резервлар ҳисобварақларидаги маблағларни тасарруф этишдаги мосланувчанлик миллий валютадаги ликвидликдан фойдаланиш ҳамда банк тизимидаги ликвидликнинг даражасини мақбуллаштириш имкониятини яратди. Бу ҳол, ўз навбатида, Марказий банкнинг кредит ресурсларини тақдим этиш амалиётлари ҳажмида ҳам ўз аксини топди.\nХусусан, 2017 йилнинг III чорагида тижорат банкларига берилган кредитлар ҳажми 1,4 трлн.сўмни ташкил этган бўлса, IV чоракда 337 млрд. сўмга тенг бўлди.\nАйни вақтда, тижорат банкларининг мажбурий резервлари таркибида хорижий валюта улушининг юқорилиги банк тизимида миллий валютадаги ликвидликнинг таркибий профицити юзага келганда мазкур инструментдан фойдаланиш имкониятининг мавжудлигини кўрсатади.\n2017 йилнинг октябрь-декабрь ойларида банк кредитлари бўйича ўртача тортилган фоиз ставкаларининг (имтиёзли кредитларни ҳисобга олмаганда) 16,8 фоиздан 18,5 фоизгача ошиши кузатилди.\nШунингдек, мазкур даврда депозитлар бўйича фоиз ставкалар динамикасида ҳам ўсиш кузатилди. Хусусан, 2017 йилнинг сентябрь ойида юридик ва жисмоний шахсларнинг муддатли депозитлари бўйича ўртача тортилган фоиз ставкаси 14,9 фоиздан декабрь ойида 15,3 фоизгача ошди.\nПул-кредит агрегатлари динамикаси\nТижорат банклари томонидан кредит ресурсларини тақдим этиш шартлари иқтисодиётнинг реал секторидаги тадбиркорлик фаолиятининг жадаллашишини инобатга олган ҳолда инвестицион ресурсларга бўлган талаб ҳажмларига мос равишда шаклланди.\nХусусан, таҳлил қилинаётган даврда жами кредит портфелининг ҳажми 5,3 фоиз ёки 5,5 трлн. сўмга ошган. Мазкур ўсишнинг 84 фоизи ёки 4,6 трлн. сўми хорижий валютадаги кредит портфелининг ошиши ҳиссасига тўғри келгани сабабли ички бозорда қўшимча инфляцион босимни юзага келтирмади. Бунда миллий валютадаги кредитлар ҳажми 2,1 фоиз ўсган бўлса, хорижий валютадаги кредитларнинг ўсиши 7 фоизни ташкил қилди.\nМиллий валютадаги кредитлар ҳажми ўсиш суръатининг секинлашиши кредит каналининг пул массаси ошишига таъсирини камайтиришга хизмат қилди.\nЎз навбатида, 2017 йилнинг IV чорагида солиқ-бюджет сиёсати доирасида бюджет ҳисобварақлари ва Ҳукумат депозитларида маблағларнинг жамланиб борилиши пул массаси ўсишини мақбуллаштириш ҳамда Марказий банкнинг олтин валюта резервлари ошиши натижасида иқтисодиётдаги пул таклифи ўсишининг олдини олиш имконини берди.\nЮзага келган вазият натижасида пул массасининг ҳажми 2017 йилнинг IV чорагида 0,6 фоиз ёки 450 млрд. сўмга камайди.\nБунда, миллий валютадаги пул массаси 5,2 фоиз ёки 2,6 млрд. сўмга камайди. 2017 йил якунларига кўра, миллий валютадаги пул массаси 9 фоиз, хорижий валютадаги депозитларни курс ўзгаришлари бўйича қайта баҳоланишини ҳисобга олмаганда жами пул массаси 11 фоиз ошди.\n2017 йил октябрь-декабрь ойларида пул массаси таркиби ўзгаришлари таҳлили муомаладаги нақд пул (М0) ҳажмининг 4,2 фоиз ёки 862 млрд. сўмга камайганини кўрсатмоқда.\nЎз навбатида, пул массасидаги нақд пулларнинг улуши 2017 йил 1 июль ҳолатига 29,7 фоизни ташкил қилган бўлса, йил якунига келиб 26,7 фоизгача камайди.\nВалюта алмашинув курслари шаклланишининг бозор механизмлари жорий этилганидан сўнг курс ўзгаришларининг нисбатан барқарор (1 фоиз доирасида) даражада бўлиши миллий валюта девальвациясининг иқтисодиётдаги нархлар даражасига таъсирини камайтириб бориш имконини яратди.\nУмуман олганда, 2017 йилнинг IV чорагида кузатилган иқтисодиётдаги пул таклифи динамикаси ва айирбошлаш курслари барқарорлиги монетар омиллар нуқтаи-назаридан иқтисодиётдаги ички нархлар барқарорлигини таъминлаш учун зарур шароитларни яратиб берди.\nШу билан бирга, асосий пул-кредит кўрсаткичларининг ноинфляцион динамикага эга бўлиши шароитларида иқтисодиётда юқори инфляцион хатарларнинг сақланиб қолаётганлиги ички истеъмол бозорларида нархларнинг ошишига олиб келувчи номонетар омилларнинг таъсири юқори эканлигидан далолат беради.\nIII. 2018 йилдаги вазифалар\nБунда, пул массаси динамикасида давлат харажатлари ҳамда ташқи омиллар таъсирининг юқорилиги шароитларида қайта молиялаш ставкасининг янада оширилиши кутилган натижалар бермаслиги ва иқтисодиётнинг реал секторидаги фаоллик ва инвестицион жараёнларни сусайишига олиб келиши мумкин.\nЮқоридагилардан келиб чиқиб, Ўзбекистон Республикаси Марказий банки Бошқаруви томонидан қайта молиялаш ставкасини йиллик 14 фоиз даражасида ўзгартирмасдан қолдириш бўйича қарор қабул қилинди.